
POEMOJ ORIGINALAJ. 


LA TAGIĜO. 


-—-|-—-|-—-lt-—) 


Agordu la brustojn, ho nia fratar', 
Por nova, pli vigla jam kanto! 
Gi sonu potence de montoj al mar', 
Anoncu al ĉiu dormanto: 
Tagiĝo, tagiĝo radias en rond', 
La ombroj de nokto forkuras el mond” 


Post longa migrado sur dorna la voj' 
Minacis nin ondoj de l' maro; 


Sed venkis ni ilin kaj velas kun ĝoj' 


Al verda haven’ de l' homaro. 
Post longa batalo, maldolĉa turment', 


La stela standardo jam flirtas en vent'. 


Se venus ankoraü ventegoj, batal', 
Ni estas jam bone harditaj; 
Esperon ne venkos la fajro, nek ŝtal’, 
Nek ies perfidoj subitaj. 
Negio en mondo elŝiros ĝin for, 


Ĝi havas radikojn profunde en kor'. 


Ni velas antaŭen kun kredo, fervor', 
Benante la Majstron por verko, 
Kaj lian anaron, de plej frua hor’ 
Fidelan al li, ĝis la ĉerko. 
La mond' aliiĝos, la temp' pasos for, 


Sed vivos eterne pri ili memor’. 


La lingvo benata montriĝis al ni 
Mirinda donaco ĉiela: 
Per amo al hejmo, patrujo, naci’, 
Ni flamas en koro fidela. 
Kaj same fidelaj al hejma altar’, 


Ni sentas nin filoj de l’ tuta homar’. 


En ĉiu mondparto, en ĉiu ter-zon', 

En koroj de centoj da miloj, 

Jam vibras por nia saluto reson”, 

Do kantas de l' tero ni filoj: 
Tagiĝo, tagiĝo radias en rond', 


La ombroj de nokto forkuras el mond” 


SALUTO EL VARSOVIO. 


——I--) 


~ 


——1——(—) 
Samideanoj, akceptu vi 


Korajn salutojn el Varsovi'! 


Akceptu ilin, tra l’ tuta mond' 


Disportu ĉien al nia rond'. 


Diru, ke ankaŭ sur pola ter' 


Batas la koroj por sankt-esper', 


Ke ankaŭ tie, apud Vistul', 


Renkonte brilas amik-okul', 


Kaj etendiĝas fidela man', 


Sonas: „Bonvenu, samidean!“ 


Kvankam la nokto ĉirkaŭas nin, 


Ni kredas: Tago brilos en fin', 


Leviĝos fine la ora sun”, 


Kie nur steloj flagretas nun. 


Ektondros laŭte triumfa kant' 


Pri fina venko de Г esperant’; 


Do mi nur preĝas: Ho, donu Di, 


Ke дїп ekaüdu ankoraü mi! 


M ———————M— == ——— m. = - L - A——— —M 


| LA REVENO DE L' FILO. 
| (Prologo al la Krakova Kongreso.) !) 
| —~|-~|—~|— 
| 
| Post foresto multejara 
Venas filo mia kara; 


El migrado Ciulanda 


Venas filo mia granda! 


En kabano mankis pano, 
Do elmigris li, infano; 
| Nun revenas beljunulo 
Al hejmlando, al Vistulo! 


Kiel volus mi, patrino 
Premi lin al mia sino; 
Doni volus mi festenon, 


Por saluti la revenon. 


Ve! ne mastras mi kabanon, 
Nek liberan havas manon; 
Mi, en mia propra domo, 


Estas kvazaŭ fremda homo. 


1) Tiu ĉi jubilea kongreso esperantista bedaŭrinde ne 
povis okazi en Varsovio, kie naskiĝis Esperanto. 

Ĉar al vi, fratin’ pli aĝa, 
Post kamplimo hejmvilaĝa, 
Brilas, 1ай destino dia, 


Stel' alia, pli radia — 


Do akceptu lin, fratino, 
Per muziko kaj per vino! 
Li ne vidu бе l' festeno, 


Kiel premas min — Cagreno. 


AL LA SEMANTO. 


Feliĉa la semanto estas, 
Printempe kiu semis grenon 
Kaj en aŭtuno ĝoje festas 


De bonrikolto la solenon. 


Feliĉa, kiu en la koro 
Pri granda verko flame revis, 
Kaj el la ĉarma revo-floro 


Maturan frukton elricevis. 


Arbeto, kiun, Majstro kara, 


Vi plantis ĉe Vistul-rivero, 


Elkreskis ĝis lazuro klara, 


Etendas branĉojn ĉirkaŭ tero. 


Sub ĝi kolektis tero-filojn 
La jubile' de nova sento, 
Per kiu frate ligas milojn 


Neŭtrala lingva fundamento. 


Krakovaj muroj ĝoje sonas, 
Dum lernantaro multnacia 
Dankeme sian Majstron kronas 


Per la verdaĵo laŭrfolia. 


En niaj koroj, granda homo, 
Stariĝas viaj monumentoj; 
La gloron de Г benata nomo 


Ripetos ĉiuj la jarcentoj! 


JUBILEA KANTATO. 


(Por ĥoro kun orkestro, muziko de prof. Walewski.) 


-—-|-—-|-GICC(C 


Feliĉa la semanto estas, 
Printempe kiu semis grenon 
Kaj en aŭtuno festas 

De bonrikolt' solenon. 
Feliĉa kies kor’ 

Pri granda verko revis, 

Kaj el la revoflor' 


La frukton elricevis. 


Arbeto, kiun, Majstro kara, 

Vi plantis ĉe Vistul-river', 
Elkreskis ĝis lazuro klara, 
Etendas branĉojn ĉirkaŭ ter'. 
Sub ĝi kolektis milojn 

La jubilea nova sent', (nova sent') 


Kaj ligas terofilojn 


Neŭtrala fundament. 

Krakovaj muroj ĝoje sonas, 
Dum lernantaro multnacia 
'Dankeme Majstron kronas 
Per verdo laŭrfolia. 

En niaj koroj, granda hom’, 
Stariĝas monumentoj; 
Benata via nom' 


Ĝi vivos, vivos tra jarcentoj! 


SUR UNU KORDO. 


(Defendo de ? rimo.) 


1 [е [| 


Sur lir” dukorda, diris oni, 1) 
Ne ebla rima son', kaj jen 
Pro tio devas takt-bastoni 


Antikvajn ritmojn Lafonten’, 


Do mi demandas ridetante, 
Ĉu ne aperos ankaŭ sen 
Ornama rim' estrin' de Dante, ?) 


Vestite en fiton’ aŭ Klen”, 9) 


Dukorda liro? — Tial zumi 

Kaj tinti adasiste 4) mem 

Mi devas? Kordojn havas du mi, 
Sed fingrojn kvin por kord-ekprem'! 


Dukorda lir’ ne igas fini 
La kanton, se nur en lernej' 
De l granda majstro Paganini 


Ni studis diligente plej. 


Ŝiriĝis kord... Apollo punu 
Liriston, se ne scias li 
Ludadi plu, sur lasta unu 5) 


En tri-kvin-sep-a pozici’! 


Senrima kanto estas por mi 
Flor’ sekigita, sen odor’, 
Aŭtun-arbar” iĝanta dormi — 


La muzikistoj flugis for. 


Jen fluis riveret' antaü mi, 
Sed marĉon formas nun, kaj jam 
Ne scias murmureti, ŝaŭmi; 


Gin kovris ia ŝima skvam'. 


Kun rimoj dolĉa kant’, sen ili 


Paro!” senmelodia, ĉar 

Kiel” ĝi povas fajfi, trili 


Kun najtingal' en arbetar'? 


De l' rim' potencon konas ĉiu, 
Ĝi muĝu, fulmu, tondru tuj! 
Ekfrapu kor', okul' radiu: 
„Antaŭen filoj de l’ patruj!“ 5) 


Sur stel-standardo Majstro-bardo, 
Skribante himnon, rimis дїп; 
Esper' sonoru al homar' do 


Per rim' en teropartoj kvin! 


1) En la antaŭparolo al „Elektitaj fabloj el la Fon- 
taine“ esperantigitaj de G. Vaillant (senrime). 

2) Fama soneto „Al mia estrino.“ 

3) Antikvaj grekaj vestaĵoj. 

4) Adasisto, rimfaristo, trouzanta la dusufiksajn rim- 
ojn -adas, -adas, -iĝis, -iĝis, -ega, -ega k.t.p. 

5) En tiu ĉi poemo rimiĝas nur vortoj, apartenantaj al 
diversaj gramatikaj ketegorioj, kion oni opiniis tute ne ebla. 

6) ,Allons enfants de la patrie“ komenco de la fame 


konata franca revolucia kanto kaj nacia himno, la „Marseil- 
laise“. 

TRADUROJ є: DIVERSAJ LINGVOJ. 


1. 
Angla. 

SONORILOJ DE VESPERO. 
(El Thomas Moore.) 


Those evening bells! those evening bells! 


How many a tale their music telis! 
——j]—-—|—-—|—- 


Sonoriloj de vespero! 
Sonoriloj de vespero! 
Kiom ili rakontadas 


Pri juneco kaj espero! 


Pri la domo de gepatroj, 
Pri la dolĉa, kora ĝojo, 
Kiam mi ilian sonon 


Aŭdis je la lasta fojo! 


Longe, longe jam forpasis 
Tiuj de Г ŝojeco horoj! 
Ekdorminte je eterne, 


Jam ne batas multaj koroj... 


En la tomboj ili loĝas 
Post la ĝojo kaj sufero; 
Ne por ili la muziko, 


Sonoriloj de vespero! 


Ankaŭ kiam mi ripozos 
Je eterne en trankvilo, 
Ne ekhaltos la batado 


De l' vespera sonorilo, 


Dum kun kanto novaj bardoj 
Paŝos jam sur nia tero, 
Kaj vin aŭdos, kaj vin laŭdos, 


Sonoriloj de vespero! ?) 


1) Unuafoje presita en j. 1889 en № 2 de „La Esper: 
antisto.“ 

LA RENKONTO DE SIPOJ. 
(El Thomas Moore.) 


When o'er the silent seas alone 


For days and nights we "ve cheerless gone. 


Kiam ni longe sur maroj vojiras, 
Tagoj kaj noktoj eterne sin tiras, 
Ho, kiel dolĉe, komprenas ŝipano, 


Velon renkonti sur grand-oceano! 


Ĉiu okulo radias, 
„Ŝipo hoj!“ ĝoje ni krias; 
Dume revenas respondoj: 


„Ŝipo hoj!“ sonas sur ondoj. 


Kaj malrapide ni venas proksime, 
Ĉiuj pri hejmo parolas intime, 
Sed nin disigas adiaŭ turmenta 


Por revojiro sur maro silenta. 

3. 


LA LASTA ROZO. 
(El Thomas Moore.) 


'T is the last rose of summer, 


Left blooming alone. 


Jen floras sola, forlasita 
La lasta rozo de Р somero, 
Dum ĝia ĉarma gefrataro, 


Velkinte, kuŝas jam sur tero. 


Ne estas ia flor' parenca, 
Nek roz-burĝono en proksimo, 
Por interŝanĝi la ridetojn 


Aŭ la sopirojn, laŭ kutimo. 


Mi vin ne lasos, ho soleca, 
Ĉagrene sur trunketo brili; 
Ĉar la karuloj viaj dormas 


Do iru, dormu vi kun ili! 


Foliojn viajn mi afable 


Disjetas sur bedeto jena: 


Vi ku$u apud senaroma, 


Malviva kunular' ĝardena! 


Mi tiel sekvu, kiam pasos 
De l' amikeco flor’ fidela, 
Kaj el brilanta amo-ringo 


Elfalos lasta ŝton' juvela. 


Ĉar kiam velkis veraj koroj, 
Sentemaj flugis for el rondo, 
Ho! kiu volus tiam loĝi 


Solece en malvarma mondo? 


4. 


SAGO KAJ KANTO. 
(El Henry Longfellow.) 


/ shot an arrow into the air, 
It fel to earth, I knew not where. 


Mi pafis sagon en aeron, 
Ĝi falis ien sur la teron; 
Flugante tiel ĝi rapidis, 


Ke mi la kuron eĉ ne vidis. 

Mi spiris kanton en aeron, 

Gi falis ien sur la teron; 
Okuloj её de bonvidanto 

Ne sekvos flugon de la kanto. 


Mi, longe poste, unu tagon, 
En kverko trovis mian sagon; 
La tutan kanton kun muziko 


Konservis koro de amiko. 


5. 


LA PLUVA TAGO. 
(El Henry Longfellow.) | 


The day is cold, and dark, and dreary 


It rains, and the wind is never weary. 


La tago malvarma, malgaja, sensuna; 
Ne haltas la ventoj, nek pluvo aŭtuna; 
Vinujo je l' muro putranta sin tenas, 
Sed ĉiu ekblovo foliojn deprenas, 

Kaj la tago — malvarma, sensuna. 


Mia vivo malvarma, malgaja, sensuna! 


Ne haltas la ventoj, nek pluvo aŭtuna; 

Miaj pensoj sin tenas je tempoj pasintaj, 
Sed falas en vento esperoj velkintaj, 


Kaj la tagoj—malvarmaj, sensunaj. 


Ekhaltu, ho koro malgaja, ne plendu! 
Post nuboj la suno radias — atendu! 
Ne sola vi tiel kun sorto batalas, 
En vivon de ĉiu la pluvo ja falas, 
Kelkaj tagoj — malvarmaj, sensunaj. 


6. 


EXCELSIOR !). 
\ (El Henry Longfellow.) 


| The shades of night were falling fast, 
As through an Alpine village passed- 


La nokto rapide la ombrojn delasis, 
Dum alpan vilaĝon junulo trapasis; 

Li portis sur vojo la neĝa, glacia, 
Standardon, kun stranga devizo ĉi-tia: 


Excelsior! 


! Pli alten. 

La frunto — malgaja, kaj lia okulo — 
Jen glavo en suno, flamanta per brulo; 
Kaj sonis kiele trumpeto arĝenta, 

La vort' nekonata tra nokto silenta: 


Excelsior! 


Li vidis: en hejmoj feliĉaj, jen ĉarme 
Bruladis la fajro, lumante kaj varme; 
En supr' glaciaroj fantome sin tiris; 
El lipoj junulaj ekĝemo eliris: 


Excelsior! 


„Ne provu la pason!“ avertis hom' griza', 
„En supro minacas ventego surpriza; 
Profunda torento fortrenas per ondo!“ 
Sed laŭte eksonis la klara respondo: 


Excelsior! 


„Ekhaltu!“ lin vokis knabino, „de l' laco, 
Sur tiu ĉi brusto ripozu en paco!“ 

La larmoj ekbrilis en blua okulo, 

Kaj tamen kun ĝemo rediris junulo: 


Excelsior! 


„Vin gardu je l' pina branĉet' sekigita! 


Kaj antaŭ terura lavango subita!“ 


Lin laste por nokto salutis kampulo; 
Kaj voĉo respondis el monta nebulo: 


Excelsior! 


Kun sia Cielen levita rigardo 

La piaj monaĥoj de Sankta Bernardo 
En frua mateno la preĝojn murmuris, 
Kaj krio skuanta aeron trakuris: 


Excelsior! 


Migranto, duone en neĝo fosita, 

De l' hundo fidela li estis trovita; 

Li tenis ankoraŭ en mano glacia 
Standardon kun stranga devizo ĉi-tia: 


Excelsior! 


Kaj en duonlumo, la griza, malvarma, 
Li kuŝis senviva, sed bela kaj ĉarma, 
Kaj de malproksime, el klara ĉielo, 
Defalis la voĉo, simile al stelo: 


Excelsior! 

T. 


REGU ONDOJN! 


(El James Thomson.) 


When Britain first, at Heaven's command, 


Arose from out the azure main. 
== === 


Kiam' Brituj', laŭ Di-komand', 

Leviĝis el lazura mar’, 

Jen estis leĝo de la land”, 

Kaj kantis garda anĝelar': 
Regu ondojn, Brita-ter', 


Britoj vivos en liber’! 


Dum malfeliĉa la naci' 
Fariĝas sklavo de tiran', 
Por fremda timo kaj envi’ 
Libere floros britujan'. 

Regu ondojn, Brita-ter', 


Britoj vivos en liber'! 


Post ĉiu bat' de malamik' 


Nur pli majeste staros vi, 


Simile kiel kverk-radik' 
De vento-sku' fortiĝas pli. 
Regu ondojn, Brita-ter', 


Britoj vivos en liber'l 


Se volos humiligi vin 

Tiran' per ruzo aŭ per fort', 

Ekflamos noble via sin' 

Por via glor' kaj lia mort'. 
Regu ondojn, Brita-ter', 


Britoj vivos en liber”! 


Ĉe vi prosperos vilaĝan', 

Komerco brilos en urbar', 

Al vi subiĝos ocean' 

Kaj bordoj de l' regata mar’. 
Regu ondojn, Brita-ter', 


Britoj vivos en liber’! 


La muzojn, anojn de 1” liber', 
Vi gaste flegos laŭ destin'; 
Insul' benata, bela ter”, 
Protektos multaj koroj vin! 
Regu ondojn, Brita ter', 


Britoj vivos en liber”! 


25 


| 
| 


ĉi 


LA SILENTAJ VOĈOJ. 
(El Alfred Tennyson.) 


When the dumb Hour, clothed in black, 
Brings the dreams about my bed. 


—— == e =) 


Kiame muta horo, nigrulin', 

Al mia lito venas kun sonĝaro, 
Ne voku reen tiel ofte min, 
Silentaj voĉoj de la mortintaro! 
Al vala voj’, malantaŭ mi restinta, 


Kaj al la suna lumo foririnta; 


Sed voku min, ho voĉoj de l' silento, 
Antaŭen, al stelara firmamento, 
Flagranta en altaĵoj super mi, 


Antaŭen, supren! ĉiam pli! 


(El la 


П. 


Bohema. 


9. 
LA KRONETO. 


Kralodvora Manuskripto.) 


Véje vetr'ieĉek z kniezeckych lesóv 
Béze zmilitka ku potoku. 


De l' arbaro princa 
Blovas la venteto; 
La knabino kuras 


Al la rivereto. 


Kiam per siteloj 
Akvon ŝi ekprenas, 
Sur ŝaŭmanta endo 


Florkroneto venas. 


Bela la kroneto, 
Dolĉa la odoro: 
De la violetoj, 


De la roza floro. 


— „Diru, ho floretoj, 
Kiu, en mateno, 
Plantis vin en molan 


Teron de 1 ĝardeno? N 


Mia don' al tiu, 
Ho kroneto flora, 
Estus la brilanta 


Mia ringo ora. 


Diru, ho kroneto, 
Kiu, en mateno, 
Ŝiris la floretojn, 


| Ligis per fadeno? 


Mia don' al tiu, 
Ho kroneto kara, 
Estus la plej bela 
Mia pinglo hara. 


Diru, ho kroneto, 
Kiu, en vespero, 
Ĵetis vin en klaran 
Akvon de P rivero? 


Donus mi al tiu, 


- Donus ті doneton: 

De la kapo mia 


Rozan la kroneton.* 


La knabino kaptas 
La kroneton ĉarman, — 
Falas, ha! en akvon 


Falas $i malvarman. 


10. 


PRINTEMPA KANTO. 
(El Jaroslav Vrchlicky.) 


Skrivanek vylif do mraku 
А jasa. 
a a d E = 
Flirtis alaüd' el sekalo, 
Ĝojante; 
El griza, nuba vualo 


Al miroplena la valo 
Ŝutas perlaron kante. 


Kaj ĉiu tono arĝente 
Sonoras. 

Tero aŭskultas atente, 
Burĝonojn divenas sente, 


Per fre$-argil' odoras. 

Ш. 
Bulgara. 


11. 


SALUTO AL BALKANOJ. 
(El Penĉo Slavejkov.) 


Ak, kade je, ta kade je 
Mojto serdce kleto? 


=m 


Kie vi, ho ensorĉita 
Koro mia, estas? 
Enuanta, suferanta 


Kor’ ĉe mi ne restas. 


Ne ĉi tie estas mia 
Koro, la malsana, 
Sed ĝi estas tie supre, 


Sur montar' Balkana. 


Sed vi estas malproksime, 


Balkanaro bela, 


Vi patruja, sankta, kara 


Hejmo subĉiela! 


Kie ajn mi vage migrus, 
Serĉas koro mia 
Vin, mirinda, vin, gepatra 


Loko familia! 


Kie ajn en bela lando 
Resti for mi devas, 
Mi de l’ koro por ĉi tio 


Dankon ne ricevas. 


Por mi restas same karaj, 
En kampar', ĉe l' maro, 
Vi balkanaj, vi mirindaj 


Montoj kaj tombaro. 


Korsalutas mi montaron 
Sub la neĝvualoj, 
Vin, kvietaj ebenaĵoj 


Kaj profundaj valoj! 


Korsaluton al ombrecaj 


Densaj vi arbaroj! 

Korsaluton, bonodoraj 


Verdaj vi herbaroj! 


Korsaluton al balkanaj 
Akvoj la arĝentaj, 
Al ŝaŭmantaj akvofaloj, 


Kaj al vi, torentoj! 


Mi salutas vin, dezertoj, 
Rokoj efioplenaj, 
Intermontoj vi malsekaj, 


Kavoj malserenaj! 


Kie ajn vi estas, ventoj, 
Perflugile venu, 
Kaj kun vi, al mia lando, 


Korsalutojn prenu! 


Ĉu mi sanas, aŭ malsanas 
Malbenita horo; 
Sole tie, sole tie 


Estas mia koro! 


32 


IV. 


Dana-Norvega. 


12. 


ELEKTO. 
(El Bjórnstjerne Bjórnson.) 


Jeg vaelger mig april! 
1 den def gamle faller. 


-—-|--1-—(€ 
Mi voĉas por April’! 
Malnovo tiam falas, 
Novaj' pri rajt' batalas, 
Fariĝas tial bruo; 


Sed estas rekonstruo 
Pli bona ol trankvil. 


Mi voĉas por April’! 
Ĝi skuas malkviete, 
Dissolvas, kaj ridete 
Senkatenigas fonton, 


Fortigas la estonton 


De la somera bril! 


15. 


LA NEVIDEBLA ĤORO. 


(El „Brand“ de Henrik Ibsen.) 


Aldrig, aldrig blir du lig ham, 
Thi i kodet er du skabt. 


Neniam, homo, vi similos Lin, 
En korpo estas vi kreita; 
Ĉu vi Lin sekvos, aŭ perfidos Lin, 


Egale estas vi perdita. 


Neniam, vermo, vi similos Lin, 

De morto estas vi signita; 

Ĉu vi Lin sekvos, aŭ perfidos Lin, 
Egale estas vi juĝita. 


Revul', neniam vi similos Lin, 
Vi estas senheredigita; 


Ofero via ne riĉigos Lin, 


Por tero estas vi kreita! 


| V. 
| Finna. 


14. 


LA FUNEBRO DE PATRINO. 
(El eposo ,Kalevala*) 


Emo tuosta itkemdhdn, 
Kyynelvierus vieremáhán. 


_ е em 


` La patrino ploras, ploras, 


Gis el larmoj tri riveroj 


En la landon for disfluas. 


| 

| 

| Larmoj fluas el okuloj, 
Kaj sur tiuj tri riveroj 
Tri leviĝis insuletoj, 
Kaj sur ĉiu insuleto 
Ora monto supreniĝis, 
Kaj sur ĉiu ora monto 

Tri elkreskis betuletoj, 


Kaj sur ĉiu betuleto 


Tri kukoloj kantas plende. 


Unu vokas: Amo! amo! 
Dua vokas: Ho fianco! 


Tria vokas: Sorto, sorto! 


Kiu vokas: Amo, amo! 
Tri monatojn ĉiam plendas 
Al knabino la sen-ama, 


Kiu kuŝas en la maro. 


Kiu vokas: Ho fianĉo! 

Ses monatojn ĉiam plendas 
Al fianĉo la senĝoja, 

Kiu ploras pri droninta 

Sia bela fianĉino, 


Kiu kuŝas en la maro. | 


Kiu vokas: Sorto! sorto! 
Plendas dum la tuta vivo 
Al patrino doloranta, 


Kiu dum la tuta vivo 


Ver$as larmojn senkonsole. 


V. 
Flandra-Holanda. 


15. 
LA FLANDRA LEONO. 


(El H. J. van Peene.) 


Zij zullen hem niet temmen 
Den fieren Vlaamschen Leeuw. 


' Neniam kvietigos 
Leonon flandran vi; 
Li ĝuos liberecon, 


Nenion helpos kri'. 


Neniam kvietiĝos, 
Dum vivos ni, leon”, 
Dum havas li ungegojn 


Kaj dentojn, laŭ bezon'. 


Rekantaĵo. 


Neniam kvietiĝos, 


Dum vivos ni, leon', 


Dum havas li ungegojn 


Kaj dentojn, laŭ bezon’. 


La temp’ forglutas urbojn 
Kaj falas iam tron”, 
Sed ne pereos nia 


Popolo kun leon”. 


Almarŝas malamikoj, 
Minacas mort-furi', 
Ni ridas pri danĝeroj, 


Leono apud ni. 


Batalas li jarmilon 
Por flandra kara sort, 
Kaj restis li potenca 


Kaj en juneca fort. 


Pensante, ke li svenis 
Aliras vi kun mok', 
Minace kaj terure 
Leviĝas li el lok'. 


Kaj se intencas oni 


Per fals’, perfid” en fin’, 


Surprize lin ataki, 
Malliberigi lin, 


Atentas li pri ĉiu 
Suspekta via gest', 
Hirtigas kolhararon 


Kaj muĝas reĝa best'. 


Sufiĉe da incitoj! 
Jen venĝos potencul': 
Al malamik' li saltas 


Kun fajro en okul'. 


Disŝiras li kaj rompas 
En la batal-furi'; 
De sango makulite, 


Triumfe muĝas li. 


Neniam kvietiĝos, 
Dum vivos ni, leom, 
Dum havas li ungegojn 


Kaj dentojn, laŭ bezon”. 

VII. 
Franca. 


16. 


RANO KAJ BOVO. 
(El Jean de La Fontaine.) 


La grenouille vit un boeuf, 
Qui lui semblait de belle taille. 


Sur herbej' sin pa$tis bovo, 
Altekreska, diktalia. 

Rano, eta kiel ovo, 

Lin ekvidis, do, envia, 

Sin larĝigis kaj plenblovis, 
Streĉis, kiel ĝi nur povis, 
Por bovon egali laŭ diko. 


Ĝi diris al sia baptano: „Amiko, 

Ĉu tio sufiĉas?“ — „Ne!“ — „Mankas peceto?“ — 

— „Tre multe!“ — „Nun?“ — „Same!“— „Jen, kiel mi devis!“ 
— „Vi ne proksimiĝas!“ — Do nia raneto 


Sin tiel plenbovis, ke fine ĝi krevis. 

n 


KORVO KAJ VULPO. 


(El Jean de La Fontaine.) 


Maitre Corbeau, sur un arbre perché, 


Tenait en son bec un fromage. 


wed 


Sur arbo sidante, la korvo-sinjor', 
Fromaĝon en beko li tenis; 

La vulp’, allogite per bona odor’, 
Kun tia parolo alvenis: 
„Bontagon, sinjoro nobela! 

Ho kiel vi estas gracia kaj bela! 
Se via voĉet', en kompar', 

Ne cedas al via plumar', 


Vi estas Fenikso de arboloĝantoj!“ 


La korvo, ĝojega pro tiu admir', 

Por montri belecon de l' voĉo en kantoj, 
Malfermas la bekon: „Grak'!“ falas akir’, 
Kaj vulpo, kaptante ĝin, diras: „Eksciu, 
Simplul', ke flatist' vivas ĉiu 

Je Г kosto de lin aŭskultanta person'. 
Fromaĝon valoras ja Ci-lecion'!* 
La korvo ekjuris en honto, konfuzo, 


Ke poste neniu lin trompos per ruzo. 


18. 


CIKADO KAJ FORMIKO. 
(El Jean de La Fontaine.) 


La cigale, ayant chante 
Tout lété. 


— [=== [= (=) 


Kantis dum somer' sen fin” 
Cikadin”. 

Kiam frosta vento blovis, 
Sen provizo ŝin ektrovis, 
Sen malgranda eĉ pecet' 
Da muŝeto aŭ vermet'; 

La malsato pelis ŝin 


Al najbara formikin”. 


Kaj ŝi petis kun insisto; 


„Donu grajnojn por ekzisto 


Gis la nova jar-sezon”. 
Mi vin pagos, laŭ ordon”, 
En Aŭgust, pro best-honor', 


La procenton kun valor“. 


Ke ne pekas formikino 
Per pruntemo, estas vere; 
„Kion faris vi somere?“ 


Diris ŝi al pruntulino. 


— „Tage, nokte al venantoj, 
Ne mallaŭdu — kantis mi“. 
— „Kantis? — gaja jen meti” 


Nun ekdancu post la kantoj!“ 

19. 


LA PAPILIO. 
(El Alphonse de Lamartine.) 


Naitre avec le printemps, mourir avec les roses, 
Sur Г aile du zéphyr nager dans un ciel pur. 


~—~|I-~I-l-—~[—~I-=) 


Naskiĝi kun printemp' kaj morti kun la rozo, 
Naĝadi kun zefir' en la ĉielo pura; 
Sur florburĝono sin balanci por ripozo, 


Ebrie de Г arom’, de lum’, aer’ lazura. 


La junan polvon for de flugiletoj skui, 
Al la ĉiel-arkaj' kun la bloveto flui, 


Jen de la papili' la ensorĉita cel'. 


Simile la dezir”: neniam ekhaltante, 
Sen plena kontentec' tuŝetas ĉion vante, 


Pro la volupt” en fin' — revenas al ĉiel'. 

20. 


) LA TOMBO KAJ LA ROZO. 
(El Victor Hugo.) 


La tombe dit à la rose: 
— Des pleurs dont l'aube l'arrose 


——~|=|=~I=(=) 


La tombo diris al la rozo: 
„El rosaj larmoj, sen ripozo, 
Vi kion faras, ama flor”?“ 
La roz' al tombo por rediro: 
„Vi kion faras el akiro 


Nutranta vin je ĉiu hor'?“ 


La roz’: „En ombro, tomb’ malvarma, 
Mi faras el la roso larma 

Aromon ambran, de miel“. 

La tombo: „Mi, ho flor’ plendanta, 
El ĉiu la anim' venanta 


Anĝelon faras por ĉiel'!“ 

21. 


LA ROMPITA VAZO. 
(El Sully Prudhomme.) 


Le vase, oŭ meurt cette verveine, 
D'un coup d'éventail fut fêlé. 


=—|-~|=~I=~I ~=) 


La vazon, kie mortas la verben', 
Per ventumilo ies man' ekfendis; 


La Баб apenaŭ tuŝis ĝin, ĉar jen 


Nenia bru' resone sin etendis. 


Sed la fendeto, tiel delikata, 
Kristalon ĉiutage pli mordante, 
Sur sia vojo certa, nevidata, 


Rondiris malrapide, sed konstante. 


La freŝa akvo gutis for silente, 
La suko de la flor' elĉerpis sin; 
Neniu ĝin supozas Ĉi-momente, 


Rompita estas, do ne tuŝu ĝin! 


Simile man' amata, iafoje, 


La koron tuŝetante, ĝin ekfendas; 


v 


v 


La koro poste krevas, kaj malĝoje 


La flor’ de Г amo pereante plendas. 


Por mond-okuloj restas ĝi senvunda; 
Sed ĉiam kreskas, kun mallaŭta plor’, 
Vundeto delikata kaj profunda, 


Ne tuŝu ĝin — rompita estas kor'! 


22. 


AUTUNA KANTO. 
(El Paul Verlaine.) 


Les sanglots longs 
Des violons 
De Г automne. 


——|——(б—) 


Dum ĝeme-sona, 

La violona 

Aŭtuna spir’, 
Premiĝas koro = 
De monotona 


Sopir'. 


4T 

Igante pala 

Ce la metala 

Horo-sonor', 

De l rememoro | 
Iras kun ploro 

Mi for. 


La vento blovas 
Kaj for min ŝovas, 
Kaj estas mi, 
Kiel falinta 

Kaj flaviĝinta 


Foli’. 
25. 
DEMANDOJ. 
El Jules Laforgue.) 
— L'espace? 
Mon coeur 
Y meurt. 


-—(-) 


— La spaco? 
Kortim' 
Sen lim', 


Ne paco! 


— Virino? 


Jen sort': 
La mort' 


En sino! 


— La revo? 
Jes, ben', 
Post plen- 


Forlevo. 


— Sed kion 
Do furi, 
Por ĉion 


Ripari? 


— Ĉi tion 
Kaj ion, 
Ĉi tie 
Kaj ie. 

VIII. i 


Germana. 


24. 


LA REĜO DE ELFOJ. 


(El Wolfgang von Goethe.) 


Wer reitet so spät, durch Nacht und Wind? 


Es ist der Vater mit seinem Kind. 


Kiu rajdas tra nokto, kun vento pro l’ vet’? 
Tio estas la patro kun sia filet". 
Laĝinfanon li bone per brak’ ĉirkaŭprenas, 


De malvarmo gardante, ĉe l' brusto lin tenas. 


„Kial kaŝas, filet, la vizaĝon vi time?“ — 
„Ĉu ne vidas vi, patro, elfreĝon proksime? 
La elfreĝon kun longa trenaĵo kaj kron?“ 


„Mia filo, ĝi estas nebula nur zon'!“ 


„Infaneto amata, ho venu al mi! 


La plej belajn ludetojn mi ludos kun vi; 


Apud bordo jen brilas floretoj koloraj, 


Kaj ĉe mia patrino vestaĵoj la oraj“. 


„Ĉu vi tute ne aŭdas, ho mia patreto, 
Kion al mi promesas elfreĝ' en sekreto?“ 
„Trankviliĝu, infano, kaj kredu al mi: 


Murmuretas la vento en velka foli'*. 


„Venu, bela knabeto, tre bone vi fartos: 
Miaj junaj filinoj karese vin vartos; 
La filinoj, majstrinoj en danca rondform', 


Balancante, kantante vin lulos al dorm'“. 


„Ĉu ne vidas vi tie, patret' mia kara, 
De elfreĝo filinojn en loko malklara?“ 
„Mia filo, fileto, mi vidas precize: 


La maljunaj salikoj prezentas sin grize“. 


„Mi vin amas, belul', vin posedi deziras, 
Do mi uzos perforton, ĉar mem vi ne iras!“ 
„Mia patro, li kaptas, li prenas min for! 


Al mi faris elfreĝo doloron je l' kor'!“ — 


Frostetremas la patro, akcelas rapidon, 
En la brakoj li tenas ĝemantan la idon; 
Li alvenas penege al hejma la kort'; 


En la brakoj infanon pacigis la mort'. 

25. 


LA ELFREGO. 


(Laü ritmo de l'originalo, por la muziko de Schubert.) 


Wer reitet so spät durch Nacht und Wind? 


Es ist der Vater mit seinem Kind. 


Kiu rajdas tra nokt'. kun vent’ pro l’ vet? 
Jen estas patro kun infanet'; 
Li havas knabon en zorga pen', 


Lin tenas varme en ĉirkaŭpren'. 


„Filet', vi kial ektremis pro tim?“ 
„Patreto, jen! elfre?' en proksim”! | 
Elfreĝo kun trenaj' kaj kron'!* 


„Filet', ĝi estas nebulzon'*. 


„Но venu do, infan' al mi! 
Mi belajn ludojn ludos kun vi; 
Ĉe ! bordo brilas kolora flor’, 


Mia panjo havas vestojn el or'!“ 


„Patret', ĉu vi aŭdas, ho mia patret', 
Kion promesas elfreĝ' en sekret!“ 
„Ne timu, filet, ne timu vi, | 


Murmuras vent! en velka foli'*. 

„Knabeto bela, sekvu min! 


La filinoj miaj belvartos vin: 
La filinoj, lertaj en danca rond-form', 


Kantante, dancante vin lulos al dorm'“. 


„Patret', ĉu vi vidas, patret', mia kar’? 
En lok' malhela jen elfinar'!* 
„Filet', filet', mi vidas precize: 


Maljunaj salikoj ŝajnas jen grize“. 


„Mi amas vin, ĉarmanta vi mia knabet, 
Se mem vi ne iros, mi prenos sen pet'!“ 
„Patreto, patreto, li prenas min for! 


Elfreĝo kaptas min, ho dolor!“ 


La patro tremas, kun granda rapid' 
Li rajdas, en brakoj veplendas la id”. 
Alvenas li al hejma kort’, 


Infanon prenis jam for la mort'. 


55 


26. | 
TROVITA. ) 
(El Wolfgang von Goethe). 


Ich ging im Waia | 
So für mich hin. 


Mi(foje arbaron 
Promene eniris, 
Kaj serĉi nenion 


En penso deziris. 


Mi vidis, en ombro 
Jen staras floreto: 
Steleto lumanta 
Aŭ blu-okuleto. 


Mi volis ĝin ŝiri, 
Sed plore ĝi diras: 
„Ĉu por ke mi velku, 


Vi tial min ŝiras?“ 


Do mi ĝin elfosis 
Kun radikareto, 


Kaj portis al mia 


Garden ĉe ! dometo. 


| En loko trankvila 


| Plantite karese, 
| Ĝi kreskas, burĝonas, 


Kaj floras senĉese. 


21. 


RUGOBUSA KNABINETO. 
(El Heinrich Heine.) 


Mädchen mit dem roten Mündchen, 
Mit den Aeuglein süss und klar. 


—~I-~I ~I --) 


Ruĝobuŝa knabineto 
i Kun la dolĉa klar-okul'! 
Nur pri vi, ho knabineto, 


Ĉiam pensas, mi solul”. 


Longa vintre la vespero, 
Do mi volus, knabinet', ' 
Kun vi ridi, kun vi sidi 


En trankvila kameret', 


Volus premi buŝon mian 
Al la eta blanka man', 
Plori larmon emocian 


Sur vin, eta blanka тап"! 

28. 


SALUTO AL MARO. 
(El Heinrich Heine.) 


Thalatta! Thalatta! 


Sei mir gegriŭsst du ewiges Meer! 
(0) l1 ——162—-—10€29—0621*) 


Thalatta! Thalatta! 

Mi vin salutas, eterna mar'! 
Mi vin salutas dekmilfoje, 
El koro ĝojanta, 

Kiel vin salutis 

Dek mil gtekaj koroj, 
Fortaj en mizero, 

Hejmon postulantaj, 


En mondo gloraj, grekaj koroj. 


Balancis sin ondoj, 
Balancis kaj bruis; 
La suno verŝis sur ilin rapide 


La rozajn ludantajn lumojn; 


*) En la versoj estas 2 ĝis 5 akcentitaj silaboj, kiujn 
apartigas l aŭ 2 neakcentitaj. 

La timigitaj mevaj aroj 

Flugadis for, laüte kriante, 
Frapis la hufoj, sonoris la ŝildoj, 
Kaj for eksonis kiel venka kri’: 
Thalatta! Thalatta! 


Mi vin salutas, eterna mar'! 

Kiel lingvo hejmlanda vi bruas, 
Kiel sonĝoj infanaj io briletas 
Sur via vasta balanca ondar’. 

Al mi rememoro rakontas denove, 
Pri ĉiu amata bela ludilo, 

Pri tiuj brilantaj donoj kristnaskaj, 
Pri tiuj koralaj ruĝaj arbetoj, 
Orfiŝoj, perloj kaj konkoj koloraj, 
Kiujn vi kaŝas mistere 


Malsupre en domo kristala. 


Ho, kiel enuis mi en la fremdlando! 
Kiel floro velkinta 

En la kapsul' de botanikisto 

Kuŝis la kor' en la brust'. 

Mi sentas, kvazaŭ longan vintron 
Malsana mi sidis en ĉambro malluma, 
Kaj nun mi ĝis lasas subite 


Kaj brile kontraŭ mi radias 


La smaragda printempo, vekita de l’ suno, 
Kaj bruas la blankaj arboj florantaj, 

Kaj la junaj floroj min rigardas 

Per siaj okuloj, la bonodoraj; 

Ĉio sonas, aromas, respiras kaj ridas, 

Kaj en blua ĉielo kantas birdetoj — 
Thalatta! Thalatta! 


Vi brava kor’ retiriĝa! 

Kiel ofte, maldolĉe-ofte, 

Vin premis de l' Nordo barbarinoj! 
El grandaj okuloj venkantaj 

lli pafis brulantajn sagojn; 

Per vortoj kurbe glatitaj 

Minacis fendi mian bruston; ) 
Per kojnoskribaj biletoj disrompis 
Mizeran cerbon mian surdigitan — 
Vane mi tenis kontraŭen la ŝildon, 
La sagoj siblis, la batoj krakis, 
Kaj de la nordaj barbarinoj 

Mi estis premita ĝis la таг — 


Kaj libere spirante mi vin eksalutas, 


Amata, savanta mar’, 
Thalatta! Thalatta! 


29. 


AL LA VESPERA STELO. 
(El ,Tannháuser* de Richard Wagner.) 


Wie Todesahnung Ddmm'rung deckt die Lande, 
Umhüllt das Tal mit schwádrzlichem Gewande 
= еа р 2) 
1—6 1-51-60 
Funebre kovras la krepusko valon, 
Etendis nokto nigran la vualon. 
Deziras supren flugi la anim', 


, 


Sed tenas ĝin de nokt-teruroj tim'. 


Aperas jen, vi stelo la plej kara! 
De malproksimo fluas lumo klara, 
Disigas ombrojn ĉarma la radi? 


Amike montras la vojon al mi, 


Ravite, ho vespera stel, 
Mi vin salutas sur Ciel'; 
Kaj de fidela mia kor' 
Salutu ŝin en tiu hor, 
Kiame flugos ŝi de l’ tero, 


Al anĝelar’ en supra sfero. 

50. 
EMBARASO. 
(Kanteto.) 


Ich mochte dir wohl etwas sagen, 
Doch weiss ich leider selbst nicht was. 


——|=-~|=~I--) 


Al vi mi volus diri ion, 
Sed kion, mem ne scias mi; 
Kaj se vi min demandus tion, 
Mi nur respondus tion ĉi: 

El tuta kor' mi amas vin, 


Nur sole vin, nur vin! 


Se kanti kanton mi ekprovas 
Al vi irantan, al la kor', 
Mi sole unu vorton trovas 
En la anim’ je ĉiu hor’: 
El tuta kor’ mi amas vin, 


Nur sole vin, nur vin! 


Mi volus skribi letereton, 
Malkovrus mian koron ĝi; 
Tro malfacile! nur vorteton 
Mi skribas kaj ne scias pli: 
El tuta kor' mi amas vin, 


Nur sole vin, nur vin! 


IX. 


'Greka antikva. 


51. 


PROMETEO KATENITA. 
(El la dramo de Ajsĥylos.) 


Ho dios ajther kdj talfypteroj pnoĝj, 
Potamón te pegàj pontion te kymdton 


soso uzo = asko Мр o 


Etero dia kaj rapid-flugilaj blovoj! 
Torento-fontoj kaj de l' ocean-ondegoj 
Sennombraj briloj! vi, ĉiopatrino tero! 
Kaj vi, vidanta ĉion, suna rond', rigardu: 
Jen kion de l diar’ suferas mi, mem dio! 
Rigardu, kian humiligon 

Kaj turmentadon dum jarmiloj 

Suferos mi! Elpensis jen 

Por mi la nova estro de la dioj 

Ĉi tiun senhonoran malliberon! 

Ve, ve! mi ĝemas pro 1° nuneco 

Kaj pro 1° sufer’ estonta! Kiam ajn 


Finiĝos miaj turmentoj? 

Sed kion diras mi? Си mi ne antaüvidas 


Plej malproksiman estontecon? Min surprizi 
Sufer' ne povas ja. Mi devas destinaĵon 
Toleri plej facile, konsciante tion, 

Ke estas ĝi nerezistebla mond-nepreco. 
Sed kiel ŝanĝos sorto tiun ĉi ekziston, 

Ne diros mi, nek mi silentos, sed benaĵon 
Mi donis al homar' kaj nun mi jugon portas. 
En stip-bastonon kaŝis mi la fajrofonton 
Ŝtelakiritan, kiu granda ben' al homoj 

Kaj instruist' fariĝis ja pri ĉiuj artoj. 

Pro tia peko mi suferas tian punon, 


Forĝite per katenoj al aer'-altajoj. 


Ho! ho! 
Jen kies eĥo? Kies spiro min alblovas? 
Ĉu estas dioj, homoj? aŭ ĉu ambaŭ kune 
Alvenas al limrando mem de l' mondo, 
Por vidi mian suferadon? aŭ pro kio? 
Rigardu katenitan, malfeliĉan dion, 
Min, Zeŭsan malamikon, for de kiu 
Malame sin forturnas ĉiuj dioj, 
En Zeŭsan or-kortegon enirantaj, 
Ĉar tro mi a.nis la homaron! 
Ve, ve! mi ree kian bruon aŭdas? 
De birda plumar'? Etero ektremis 
De zume svingataj malpezaj flugiloj! 


Sed kio ajn venas, ĝi vekas teruron. 


32. 
STROFO PRI AMO. 
(El „Ifigeneja“ de Eŭripides.) 


Mákares hoj metrias theü 
Metá te sofrosynas meté- 
son léktron Afroditas. 


~i ~I ~I 


Feliĉulo el amo-font' 
Trinkas modere, sorbas nur 
El Afrodita pokalo. 

Klara ĉielo alridas lin, 


Ondoj-muĝadon ne aŭdas li. 


Per duspecaj sagoj de l' am' 
Pafas Eros, di-orharul': 
Feliĉigas tiu ĉi jet', 


La alia estas malbeno. 


Do forturnu duan de mi; 
Min favoru Kipra diino! 
Por mi estu kvieta volupt', 
Nur la ĉasta flamo por mi! 


Benu, ho Afrodito min, 


Sed forestu via furio! 

= 
Greka nova. 


55. 
LA BLONDULINO. 
(El Solomos.) 


Tin idha tin Ksanthila, 
Tin idha pses argd. 


~~I ~I-(-) 
Mi vidis ŝin hieraŭ 
Malfrue: Blondulin' 


Eniris barkon, kiu 


El hejm’ forportis ŝin. 


Plenblovis blankajn velojn 
De l” freŝa vento flu’, 
Kiel kolomb' etendas 


Blank-flugiletojn du. 


Salutis ŝi amikojn, 
Salutis kun malĝoj’, 
Adiaü-redirante 


Per tuk’ je lasta foj'. 


Kaj post la salutado 
Mi restis tie Ci, 
Ĝis malproksimo ĉion 


Forkaŝis jam al mi. 


Mi post mallonga tempo 
Ne scius diri jam, 
Ĉu brilas blanka velo 


Aŭ mara ŝaŭmo-skvam”. 


Post kiam velon, tukon, 
Forkaŝis akvo-stri', 
Ekploris la amikoj, 
Ekploris ankaŭ mi. 


Ne barko min plorigis, 
Nek vel” plorigis min, 
Mi ploris pro iranta 


Fremdejon blondulin”. 


Ne ploras mi pro barko, 
Kun blanka vel' sur mar', 
Mi ploras blondulinon 


Kun ŝia blonda har'' 


XI. 
Hispana. 


34. 


LA ARBO DE L' ESPERO. 
(El Martinez de la Rosa.) 


АІ pie nace de una cuna 


El árbol de la esperanza 
=== === 


Elkreskas arbo de l espero 
Ĉe la lulilo de l infano, 
Laŭ vent-ekblovo balancate, 


Rompebla kiel trema Капо, 


Per feliĉeco ĝin karesas 
Zefiro dolĉa dum momento; 
Tuj ĝin sekigas vent” el nordo 


Aŭ suda ĝin bruligas vento. 


Nur tre malofte maturiĝas 
La frukto el floraro ĉarma; 


Kiele frua migdal-floro 


Pereas dum maten' malvarma. 


Pli alten kiom ĝi leviĝas, 
Des pli minacas ĝin danĝeroj; 
Kiele cedro altekreska 


Alvokas fulmojn el eteroj. 


Ripozas aglo la fiera 
En ĝia verda pinto alte, 
Dum la insektoj-perfiduloj 


Malsupre mordas ĝin senhalte. 


Profunden iras la radikoj, 
For etendiĝas ĉiu branĉo— 
Apenaŭ arbo donas ombron, 


Faligas ĝin de l' mort' ektranĉo. 

XII. 


Hungara. 


35. 


PATRIOTA KANTO. 


(El Sandor Petŭti.) 


Devizo. 
Szabadsdg szerelem, 
E kettö kell nekem. 


La amon kaj sendependecon, 
Nur ilin kore mi rekonas; 
Al mia amo — liberecon, 


Mi amon al patruj' fordonas. 


Tied vagyok, tied hazdm, 
E sziuv, e lélek. 


—~I=~I-~I 


Via estas, ho patrujo, 
Mia kor', anim'! 
Kiun amus mi en mondo, 


Se ne vin sen lim’? 


En preĝej' de mia sino 


Vi altar”, patruj”, 
Ĝin bezonu, la preĝejon 
Mi faligos tuj! 


Kaj por lasta fojo preĝos 
La falanta sin': 

Benu Dio la patrujon, 
Benu Dio ĝin! 


Sed mi diras al neniu 
El amika rond', 
Ke vi estas plejkaraĵo 


Mia en la топа’, 


Viajn paŝojn mi senĉese 
Sekvas sur la ter’, 
Kaj ne kiel ombr’ migranton 


Nur dum belveter'. 


Sed, se kreskas ombro, kiam 
Venas la vesper', 

Pli malĝojas mi pro nokto 
Super patra ter’. 

Iras mi al viaj anoj, 
Kun pokal' en man' 
Peti sorton, ke rebrilu 


Vi per nova san”. 


Trinkas mi el glas’ ĝis lasta 
La gutet' da vin', 
Vin’ maldoléa- miaj larmoj 


Falas ja en дїп. 


XIII. 
Itala. 


36. 
LA INTERNA ZORGO. 
(El Pietro Metastasio.) 


Se a ciascun Г interno affanno 


Si leggesse in fronte scritto. 


Se zorgo interna skribite 
Sur fruntoj legiĝus, kunfrato, 
Tre ofte envio subite 


For-cedus al kora kompato. 


37. 
MIA ESTRINO. 
(El Dante Alighieri.) 


Tanto gentile e tanto onesta pare 
La Donna mia quand ella altrui saluta. 


— = = = ~j == 


Aperas jen, modeste kaj ĝentile, 
Estrino mia kun la gest' saluta; 
Tremante ĉiu lango iĝas muta, 


En bril' okuloj klinas sin humile. 


Sentante laŭdojn, iras ŝi trankvile, 
De Г honesteco envestite tuta, 
Sur teron kvazaŭ ĉielalto kruta 


Fluigis mirindaĵon perflugile. 


Kaj $i afable donas por admiroj 
Dolĉecon tian per okul” al koro, 


Ke tiu nur ĝin konas, kiu provas; 
De ŝiaj lipoj sin karese movas 


Spireto ama, plena de favoro, 


Ke diras al anim': „Al mi, sopiroj!“ 

38. 


KORA ENUO. 


(Ario de Tomaso Giordani.) 


Caro mio ben, 
Credi mi almen* 
-—-|--) 
—-|--—(2 
Ho, karulin”, 
Vi kredu ĝin; 
Sen vi, trezor’, 


Enuas kor. 


Por mi, fidela, 
En ĉiu hor', 
Ĉesu kruela 


Via rigor'. 


Ho, amatin', 
Vi kredu ĝin: 
Sen vi, trezor”, 


Sopiras kor'! 


39. 
LA MORTO DE JULIA. 
(Ario de Luigi Denza.) 


L' ho veduta distesa sul suo letto, 


E in sembianza pareva un angioletto. 


Etendite sur la litajo hela, 
Ŝi similis al angelet' ĉiela. 
Si, angelo, rompita de sufero, 


Min alvokis, flugonte for el tero. 


Kaj ŝi plendis pri kora la doloro, 
Ke nur pacon deziras ŝia koro, 
Kaj sopiris, ke Dio sendu morton, 


Ĉar por vivo ŝi jam ne havas forton. 


Do, tremante, aliris mi proksime, 
Metis buŝon al ŝia frunto time. 
La vizaĝon la morto glaciigis; 


Malbenita dolor! min ne mortigis. 


Ŝin detruis de l’ amo la pasio; 
Malfeliĉa ne sciis ŝi pri tio; 


Nek divenis la kaŭzon hom’ alia. 


Forportita ŝi estis, kara mia! 

XIV. 


Japana. 
40. 
UTA-KANTOJ. 
Aŝibiki no 
Jamadori no o no. 


— == | —~ | ~~) 


Kiel etendita 

Pava vosto—nokto fluas. 
Kiel longe mi enuas, 
Sopirante, dormiĝante, 


Sole, sur sternaĵo lita. 


Sika — ŝima — no 
Jamato — gokoro - ~ vo. 


S) 


Al kio do similas vi, 
Anim’ de Sunleviĝa-Tero? 
Similas vi, en vero, 
Al bonodor’ de ĉerizflor’ 


En sunleviĝa la radi’. Л 


XV. 


Kartvela. 


41. 


EDZIGA KANTO. 
(El Vaĵa P$avala.) 


Didebà $enda cata mkrobeŭo, 
Didebà $enda bunebis dzailo. 


d amma Deed NN NE 

Gloron al vi, reganto la ĉiela, 
Al forto de 1 naturo sonu glor”! 
Gloron al vi, ho fianĉino bela, 


Kaj al fianĉo en feliĉa hor"! 


El amo plektos mi por ambaŭ kronon, 
Belornamita estos ĝia rond': 
Mi malavare ligos ĉian bonon, 


Trovitan ie en la vasta mond'. 

Sincere dediCita violfloro 
Por gefianĉoj estu kap-ornam'. 
Car ame batas ankaŭ mia koro, 


Do ĝin flamigas via granda am'. 


„Karesa sent', liganta feliĉulojn, 


Allogas ĉies koron kaj okulojn. 


XVI. 
Kataluna. 


42. 


LA ĜARDENO DE HESPERIDOJ. 
(El „Atlantido“ de Hiacinto Verdaguer.) 


Cervos gegants rumbejan ses banyes d'alt brancatge 


Que pren l'aucell per arbres d'ercelsa magnitut. 
—I=~I м || | о |А) 


Giganta cervo skuas la korn-branĉaron sian, 
La birdojn logas ĝia alteco eminenta; 
Timigas mastodonto gazelon la gracian, 


Kaj mastodonton pelas mamuto korpulenta. 


BM | |]... | 


Sur vojo al ĝardeno, tra l arbaret’ odora, 
Spionas la bufalojn leono el insid’; 
Kaj kiam triafoje leviĝas suno ora, 


Oazo lumebrila prezentas sin al vid”. 


En mirto-arbetaĵoj karesas je tempioj 
Ventetoj saturitaj duone per miel, 
Kaj milde murmuretas fontanoj kaj folioj, 


Kaj semas juvelaron ardanta la ĉiel’. 


Laŭvice altaj cedroj, malhelaj cinamonoj, 
Kliniĝas pro dolĉpezo de sia nova flor'; 


Portikon verdan formas po du la arbokronoj, 


Tra fruktokradoj brilas tagiĝa rozkolor'. 


Per mil kaskadoj falas torento ŝaŭme-onda | 
En grotoj el kristalo, sur ŝtupoj el porfir’; 
Malligas la harplektojn da nimfoj aro blonda 
En akvaj la turniĝoj, laŭlonge de P flu-ir'. 


En riverbordaj herboj, kiele pluv' da perloj, 
La paradiza birdo saltetas ĝojoplene; 
Aŭdiĝas gaja trilo de la timemaj merloj, 


Kaj sopirema turdo ekĝemis jen ĉagrene. 

XVII. 
Latina. 


43. 


MONUMENTO. 
(El Horatius.) 


Eregi monumentum aere perennius, 


Regalique situ pyramidum altius. 
————— || Ал 


Monumenton, ol bronz' kreis pli daüran mi, 
Supron de Г piramid' alte superas ĝi. 

Nek pluvega malsek', nek plej impeta vent' 
Ĝin detruos en kur” longa de jaroj, nek 


Tempo, kiu sen halt' pasas senfine for. 


Ne tutpreaos min mort', mia pli bona part' 
Vivos plu, kaj la glor' kreskos senĉese nur 
Tra jarcentoj ĝis temp', kiam la vestalin' 


Kun ĉefpastr' kapitol”-supron irados plu. 


Diros oni ken jen, kie en Daŭno-land' 
Tra ГР soifa kampar’ bruas Aŭfid'-river', 


De P humila deven’ iĝis potenca mi. 


Laŭ eola agord' liron italan ĉar 


El poetoj jen mi ludis unua, do 
Kun fier' laŭ merit', delfa per laüro-kron', 


Melpomeno, al mi frunton ornamu vi! 


44. 


PEREEMO. 
(El Seneca.) 


Omnia tempus edar depascitur, omnia carpit, 


Omnia sede movet, nil sinit esse diu. 


—--)—-()- | ~e 


Cion temp? manĝegema forglutas, ĉion forprenas, 


Ĉion formovas ĝi, ĉion detruas en fin'. 


Malaperas riveroj, la maron bordoj sekigas, 


Malaltiĝas la mont', falas malsupren la pint'. 


Kial mi diras nur tion? La bela ĉiel”-firmamento 


lam subite eĉ ĝi—forbruliĝos de flam’. 


Ĉion la morto atingos. Pereo—jen leĝo, ne puno; 


Venos do iam la temp', ke ne ekzistos la mond”. 

45. 


AMIKECO. 
(El Ovidius.) 


Donec eris felix multos numerabis amicos; 
Tempora si fuerint nubila, solus eris. 


— | ee se II e — |o | 62) 


Kiam vi estos feliĉa, vi multajn kalkulos amikojn; 


Nuba se venos la temp', sola vi restos, amik'! 


46. 


VIRINA KONSTANTECO. 
(El Catullus.) 


Nulli se dicil mulier mea nubere malle 
Quam milii, non si se Juppiter ipse petat. 


(= ж Gate) 


Kiam promesas virino fariĝi nur via edzino, 


Eĉ se Zeüs-tondrant' petus pri ŝia konsent’, 


Skribu, ĉar junulino parolas al sia amanto, 


Sur flu-akvo nur ĝin, aŭ rapideme sur vent’. 


XVIII. 


Litova. 


4T. 


KIAM ESTIS MI JUNULO. 
(Popola kanto.) 


Kad a$ buvau jaun's bernelis, 
Kajp jovaras Zzaliukielis. 


Kiam estis mi junulo, 
Kiel verda 1а acero, 


Havis mi tri ĉevaletojn, 


Bonkurantojn, laŭ prefero. 


Unu akcipitre-stria, 

Dua, kiel karb’, nigrulo, | 
Kaj la ĉevaleto tria 
Estis kiel neĝ’, blankulo. 


Sur striul' ĝis mondofino, 
Sur nigrulo al batalo, 
Kaj al mia amatino 


Rajdis mi sur blank-ĉevalo. 

Mizerul' kun grizaj haroj, 
Nun soleca, sen ĉevalo, 
Ploras mi pri junaj jaroj: 


Amo, migro kaj batalo. 


48. 


LA KORVO. 
(Popola kanto.) 


Ĉionai leke juodas varnas, 


Snape laike baltą ranką. 


Nigra korvo preterflugis, 
Kiu portis en la beko 
Blankan manon kun ringeto. 
Do mi vokis al la birdo: 

— „Nigra korvo, vi el kie 
Portas tiun blankan manon 
Kun brilanta ringo ora?“ 

— „Estis mi sur kampo, kie 
La batalo furiozas, 

Kie estas glav-bariloj, 

Kie lancoj fosas tombojn 


Kaj torente sango fluas. 


———————— 


Multaj filoj tie kuŝas, 

La patrinoj ploras ilin...“ 

— „Ve! jen estas mia ringo! 
Mi ĝin donis al amato! 

Ne revenos li, karulo! 


Do vi fluu, miaj larmoj.“ 


XIX. 


Luzica. 


49. 


AL LUZICUJO. 
(El Jakob Bart-Ĉiŝinski.) 


Haj, za was, Serbja, bjez woddycha 
Chcu dzetaĉ spochi wo dnjo, w nocy. 


Ho Luzicujo, senripoze 
Laboros mi por via celo, 
Por vi, fiero mia sola, 


Vi, fortofonto, mia stelo! { 


Ne logas min brilanta oro, 
Nek pri honoroj mi ekrevos; 
Feliĉon vian mi penados, 
Dum mia brako plu sin levos. 


Ĝis kiam fajr en koro flamos, 
Kaj per flugil al firmamento, 
For de malbona sorto tera, 


Spiriton levos nobla sento,— 


Popolo serba, vian nomon 
Alskribos mi al popolaro; 
Por vi mi vivos, por vin savi 
De la doloro kaj eraro. 


Mi vin glorigos, kaj se fine 
Mi falos arbo-folieto, 

Vi tiam sub luzican herbon 
Min metu por etern-kvieto. 


XX. 
Pola. 


50. 


KONSILO. 
(El Ignacy Krasicki.) 
С2үй każdy w swoim kółka, 
Co kaze duch boży. 
— I= b —I-— 

Ĉiu en la hejma rondo 
Agu laŭ inspiro dia, 
Kaj en fino mem formiĝos 


La tutaĵo harmonia. 


51. 
LABORU. 


(El Kazimierz Brodziński.) 
Nie patrzaj końca, ciggle rób! 
Ciebie, nie dzieło, czeka grób. 
-—- F6 -—|-—-|-— 

Laboru senĉese, ne zorgu pri fin” 


La tombo atendas ne verkon, sed vin. 


La verko ekzistos pli longe ol ni; 


La tempo ĉion finos, ĉar tempon havas ĝi. 


92. 


KOZAKO EN STEPO. 


(El ,Marja* de Antoni Malczewski.) 


Ej! ty na szybkim koniu, gdzie pedzisz, kozacze? 
Czy$ zaoczyl zajqca, co па stepie skacze? 


esi aT] сә) 

1. 


Hej, kozak' sur ĉevalo! vi kien rapidas? 
Ĉu leporon, saltantan sur stepo, vi vidas? 
Ĉu, ludiginte pensojn, en liber' senfina 
Vi kuras pro la veto kun vent' ukraina? 
Aŭ vin eble en kampo atendas, rajdanto, 
Amatino kun sia malgaja revkanto? 

Ĉar vi, ĉapon premante, bridon ne retenas, 
Kaj longa polva nubo sur vojo sin trenas. 
Per fervoro ardiĝas vizaĝa bruneco, 

Kiel vaglumo brilas sur ĝi la ĝojeco; 
Dum ĉevalo sovaĝa, obeante volon, 


Tranĉas bruantan venton, eltirinte kolon. 


"wr 


1) La sama ritmo estas ankaŭ en poemo Ne 53. 


Flanken! Nigramarano kun knarveturiloj, 
Ke ne frakasu vian salon stepo-filoj! 

Kaj vi, nigra birdeto, kiu salutante 
Rond-flugas, enrigardas, ion demandante, 
Rapidu la sekreton al kozak' babili, — 


Ke antaŭ fin’ de Г rondo ne forkuru ili. 


II. 


lli flugas — en suno subira, radia, 

Similaj al kuranto ĉielana ia. 

Kaj longe, malproksimen sonas huf-frapado, 
Ĉar en la vastaj kampoj regas silentado: 
Ne bruas nobelaro, gajec' kavalira, 

La spikojn sole fleksas la vento sopira; 


Nur el herbokovritaj tomboj ĝemo sonas, 


Kie glorajn dormantojn velkaj laŭroj kronas... 


Muzik' sovaĝa — vorta sovagec' pli granda, 
Por idaro konservas ĝin spirit Pollanda; 
Se kampaj roz-arbetoj ilin nur honoras, 


Ho! kies kor’ ne plendas? kies ne doloras? 


Ш. 


Kozak' jam preterflugis profundajn kavarojn, 
Kiuj ka$as kutime lupojn aü Tatarojn; 
Alkuris sankt-figuron — sub tiu altajo, 


Kie delonge kuŝas vampir' en tombajo — 

Klinis ĉapon, farinte kruc-signojn silente, 
Tra l’ stepo kun ordonoj urĝaj fajfas vente. 
Brav-ĉevalo ne timas de sorĉoj teruron, 
Kraĉospiris, piedbatis — kaj daŭrigas kuron. 
Boh-river' sur granitoj arĝent-skarpojn trenas 
Kozak' fidela penson de l' estro divenas. 
Bruas la muelilo, malamik’ en valo, 

Scias kozakan penson fidela ĉevalo, — 

Kaj tra pikantaj kardoj, tra herbejo-floroj, 
Pli lerte ne ŝoviĝas timemaj leporoj. 

Kiel sago sur alta selo ekklinite, 

Al sia ĉevaleto karese premite, 

Rajdas dezerto-reĝo tra l senvoj' sen timo — 
Li, step’, ĉeval’, nokt' — unu sovaĝa animo. 
Ho! kiu lin malhelpos en diboĉo tia? 


Perdiĝis — nekaptebla en step', hejmo lia. 


53. 


SOPIRO AL PATRUJO. 
(El „Pan Tadeusz“ de Adam Mickiewicz.) 


Litwo! Ojczyzno moja, ty jesteś jak zdrowie! 
Пе cie trzeba cenić, ten tylko się dowie, 


Litvo, patrujo mia! Simile al sano 

Vian grandan valoron konas nur landano, 
Vin perdinte. Belecon vian mi admiras, 
Vidas ĝin kaj priskribas, ĉar je vi sopiras. 
Dipatrino! Vi gardas Ĉenstofiovon helan, 
En Ostra-Brama lumas! Vi, kiu kastelan 
Novogrodek defendas kaj pian urbanon, — 
Kiel Vi al infano redonis la sanon, 

(Kiam mi, de l' patrino al Vi oferite, 

La malvivan palpebron eklevis subite 

Kaj povis tuj al Via sanktejo ekiri, 

Por redonita vivo Dion dankodiri) — 

Tiel Vi nin mirakle portos hejman limon!... 
Dume transportu mian sopiran animon 

Al montetoj arbaraj, herbejoj verdantaj, 
Larĝe apud lazura Njemen tiriĝantaj; 

Al la kampoj, per greno diversa pentritaj, 
De sekalo arĝentaj, de tritik' oritaj, 
Kiujn la neĝe-blanka poligon' ornamas, 
Kie per virga ruĝo timiano flamas, 

Kaj ĉion zonas, kvazaŭ per verda rubando, 


La kampa, kun maldensaj pirarboj, limrando. 

51. ) 


TRI BUDRISOJ. 


(El Adam Mickiewicz.) 


Stary Budrys trzech synów, tegich jak sam Litwinów, 


Na dziedziniec przyzywa i rzecze. 


Budrys, forta kaj sana, maljunulo Litvana, 
Sur la korton alvokas tri filojn: 
„Iru tuj en la stalojn, selu bone ĉevalojn, 


Kaj akrigu la glavojn, jetilojn! 


Kuras famo en rondo: Por tri flankoj de ? mondo 
Al ni Vilno trumpetos ordonojn: 
Olgerd falos Rusujon, Skirgel iros Polujon, 


Princo Kejstut atakos Teŭtonojn. 


Fortaj, sanaj vi estas! iru, filoj, mi restas; 
Litvaj dioj konduku, vin benu! 
Por la vojo utila, bona vorto konsila: l 


Tri vi estas, tri vojojn vi prenu. 


A~ 


Unu devas elkuri, kun Olgerdo veturi 
Kontraŭ Novgrod, post limen kuŝanta; 
Tie vostoj zibelaj, la ornamoj tre belaj, 


En amasoj la rublo sonanta. 


Dua devas elfali, sub princ' Kejstut batali: 
Pereadu krucistoj—hundfratoj! 
La sukcen' tie ora, drapo mire kolora, 


Briliantoj en pastraj ornatoj. 


Tria post la Njemeno, en Skirgela la treno, 
Nur malriĉan akiron li trovas; 
Tie inda nur havo: bona ŝildo kaj glavo, 


Kaj Polinon kunpreni li povos. 


Super ĉiuj virinoj, plej amindaj Polinoj! 
Gajaj, kiel la junaj katetoj; 
Nigra brovo, la vango — kvazaŭ lakto kaj sango, 


La okuloj — brilantaj steletoj. 


El Poluj’, mi junaĝa, batalanto kuraĝa, 
Antaŭ jaroj alportis edzinon... 
Jam ne batas la koro — kun malĝojo, doloro, 


Rememoras mi vian patrinon“. 

Kaj, doninte konsilojn, benis patro la filojn, 
La armitajn forportis Cevaloj. 
Aütun', vintro sin trenas, filoj reen ne venas; 


Eble falis en sangaj bataloj... 


Per la neĝo kovrita rajdas viro armita, 
Sub la burko objekto tre granda. 
„Filo! sub la mantelo, rusa mon' en sitelo?“ 


— „Ne, patreto, filino Pollanda!“ 


Per la neĝo kovrita rajdas viro armita, 
Sub la burko akiro tre granda. 
„El Prusujo! sak’ plena, kun la sablo sukcena?“ 


— „Bofilino, patreto, Pollanda!“ 


Per la neĝo kovrita, tria viro armita, 
lon grandan li kaŝas sub vesto: 
Budrys jam ne atendis, invitadi li sendis, 


Por la tria edziĝa la festo. 

99. 


SINJORINO TWARDOWSKA. 
(El Adam Mickiewicz.) 


Jedza, pija, lulki palę 
Тайсе, hulanka, swawola 
Oni manĝas, trinkas, bruas, 
Fumo, danc’, diboé' petola; 
Tutan la drinkejon skuas: 
Ha, ha, hi, hi, hejse, hola! 


Twardowski!), ĉe l' fino tabla 
Kiel baa sin apogas, 

Krias: He, diboĉ' diabla! 
Ridigas, timigas, logas. 


Jen soldat', kun brava vido, 
Ĉiujn insultas kaj puŝas; 
Sonis glav', orelon tuŝas, 


El soldat' — jam leporido. 


1) Tvardovski, pola sorĉisto, kiel la germana Faust. 


El vaz' tribunal'-patrono 
Manĝis sen parol” ĝis fundo; 
Twardowski sonis per mono... 


El patrono — korta hundo. 


Al botist' je naza rando 
Li frapis, al kap' tubeton 
Metis, ŝmac'! da gdanska!) brando 


Pumpas plenan bareleton. 


Dum li trinkis, en kaliko 
Ekfajfis, ekgrincis io; 
Funde... „Kia artifiko! 


Baptan', vi venas pro kio?“ 


Diablet' sur fund' en vino, 
Laŭ mallonga vest', germano, 
Gastojn, ĉapelet' en mano, 


Li salutas per ekklino, 


Saltas planken el la loko, 
Kreskas al du-uln mezuro, 
Nazo — hoko, pied' de koko, 


Kaj la ungoj de vulturo. 


1) Urbo Gdańsk, hodi: germane Danzig, estis fama 
pro sia brando. 

„Ah, Twardowski? salut', frato!“ 
Li iras rekte al celo. 
„Jen bona via konato, 
Mi estas Mefistofelo! 


Vi kun mi sur Mont' Senhara !) 
Faris pri anim' kontrakton; 

Sur led' bova skribis akton 
Via mo$t' kaj diablara. 


Devis servi volon vian 
Ni, ĝis du jaroj trakuros, 
Tiam Romon vi veturos 


Kaj ni kaptos kiel nian. 


Sepa jar' trakuris teron 
Post lim? de kontrakta diro; 
Vi turmentas la inferon, 


Eĉ ne pensas pri vojiro. 


Sed la venĝo, malrapida, 
Pelis vin en retojn; estas 
Rom’ drinkeja nom’ insida, 


Vian moŝton mi arestas!“ 


!) Pole „Łysa góra“, pli ĝuste Kalva monto, monto de 
sorĉistoj. 

1 Maldolĉa diraĵo. 


Twardowski al pord' ekpenis 
Post tia dictum acerbum!) 
Je Г kontu$' diabl’ retenis: 


„Kie do nobile verbum)?“ 


Kion fari? Jam finite, 
Ne elpensos mi konsilon... 
Sed... Twardowski, jen subite, 


Donas novan malfacilon: 


„Al kontrakt’, Mefistofilo! 
Tie estas kondiĉaro: 
Kiam vi, post iu jaro, 


Venos kun anim'-prenilo, 


Mi havos rajton, trifoje 
Al labor' vin jungi laste; 
Eĉ plej malfacilan ĝoje 


Vi plenumos, senprokraste. 


Jen drinkeja emblemato: 
Ĉeval' pentrita sur tolo; 
Sur ĝin salti mia volo, 


Frapu hufoj per ekbato. 


2) Nobela honorvorto 


El la sablo vipon faru, 
Mi ĝin uzos por alpelo; 
En arbareto preparu 


Konstruaĵon — por hotelo: 


Konstruaj' el nuks-grajneroj, 
Alta ĝis supro Krempaka, 
Tegment' el judbarboj, faka, 
Kovrita per papaveroj. 


Vidu jen najleton, feron: 
Tricol-longo, col-dikeco; 
Vi en ĉiun papaveron 


Batu tri de l!” sama speco!“ 


Saltas al labor’ diablo, 
Ĉevalon nutras, preparas, 
Tordas vipon el la sablo, 


Kaj jam en preteco staras. 


Pan Twardowski, sur kurulo, 
Provas eksaltojn, turnadon, 
Paŝon, troton, galopadon; 


Jen! — konstruo laŭ postulo. 

„Nu! vi gajnis; sed, baptano, 


Dua provo ne finita; 
Jen en plado por vi bano, 


Bano — el akvo benita“. 


Diablo ŝvitas, sufokiĝas, 


Kuntiriĝas ĝis duono, — 


Estr-ordono, sen pardono! — 


Ĝis la kolo li baniĝas, 


Elsaltis kun jet-rapido, 
Skuiĝis, ternis pro sano: 
„Nun vi jam sub nia brido, 


Finita plej bola bano“. 


Ankor’ unu, tiam fino, 
Tuj rompiĝos fort” diabla, 
Jen Twardowska sinjorino, 


Mia edzinet' afabla! 


Mi jaron ĉe belzebubo 
Por vi loĝos en infero, 
Kaj dume mia kerubo 


Kun vi, kiel edz', sur tero. 


Juru la amon, dediĉon, 
Saton, obeon, adoron, 
Rompu eĉ unu kondiĉon, — 


Kontrakto perdis valoron“. 


Al li orelon atente, 
Al ŝi ekstrabon kuu viglo 
Turnis diabl’ kaj momente 


Jam proksimiĝis al riglo. 


Ĉar lin Twardowski tre tedas, 
De pord', fenestro puŝante, 
Tra ŝlosiltru' sin ekspedas, 


Gis nun forkuras konstante. 


56. | 


HIMNO DUM SUBIRO DE L' SUNO SUR MARO. 


(El Juljusz Stowacki.) 


Smutno mi, Boze! Dla mnie na zachodzie 
Rozlale$ tęczę blasków promienistq. 


n БЕС === 


Mi malĝojas, Sinjoro! Por mi okcidente 

Vi etendis arkaĵon kolore brilantan, ‚ 
Kaj estingas en akvo lazura silente | 
Vian stelon flamantan. 

Kvankam maron, ĉielon Vi kovras per oro, 


Mi malĝojas, Sinjoro! 


Kiel spikoj malplenaj, kun kapo levita 
Jen mi staras, malplena kaj sata de ĝuoj; 
Por la homoj sur mia vizaĝo medita: 
Trankvilec' de helbluoj. 
— Sed por Vi mi malfermos profundon de l' koro: 


Mi malĝojas, Sinjoro! E 

Kiel plore patrinan foriron ekplendas 
Infaneto, mi preskaŭ larmigas pupilon, 
Rigardante, ke suno el ond' al mi sendas 
Sian lastan rebrilon. 

Kvankam morgaŭ ekbrilos ĉielruĝa koloro, 


Mi malĝojas, Sinjoro! 


Jen hodiaŭ, vagante sur granda la maro, 

Post la bordo cent mejlojn kaj cent antaŭ bordo, 
Mi renkontis la flugon de cikoniaro 

En la longa vicordo. 

Ĝin vidante sur pola kampar' en memoro, 


Mi malĝojas, Sinjoro! 


Ĉar pri homa tombar’ mi meditis multfoje, 
Ĉar ne scias mi preskaŭ pri hejma trankvilo, 
Ĉar mi kiel pilgrimo laciĝis envoje 

Ĉe fulmtondra ekbrilo, 

Ĉar ne konas mi lokon de mia last-horo, 


Mi malĝojas, Sinjoro! 


Miajn ostojn la blankajn Vi vidos, ho Dio, 
Ne donitajn sub gardon al kapitelaro; 
Sed min premas la sento de homa envio 
Pro la tomb"... al cindraro. 

Pro l' eterna kuŝej' nekonata, sen gloro, 


Mi malĝojas, Sinjoro! 

En Polujo preĝadas infano malgranda, 
Ke al hejm' revenigu min Dio kompate.. 
Mia ŝipo ne velas al bordo hejmlanda, 
Tra la mondo jetate. 

Ĉar la preĝo infana; pro mi— sen valoro, 


Mi malĝojas, Sinjoro' 


Cie!arkon koloran de bril', kiun Viaj 
Traflugantaj Anĝeloj etendis gigante, 
En miljaro post mi, ie homoj aliaj 
Rigardados... mortante... 

Antaŭ ol kun vanteco paciĝos la koro 


Mi malĝojas, Sinjoro! 


57. 
EN SVISUJO 1). 


(El luljusz Slowacki.) 


Odkąd zniknęła jak sen jaki zloty, 
Usycham 2 żalu, omdlewam z tęsknoty. 


1, 


Post ŝia forflugo, post sonĝo la ora, 
Mi svenas sopire, sekiĝas dolora. 

Ne scies mi, kial anim' al ĉieloj 

Ne flugas el cindroj post ŝi, al anĝeloj? 
Pro kio ne flugas al mondo alia, 


Al ŝi, la savita, amata la mia? 


! Tiu ĉi poemo estas poezia konfeso, rekreanta real- 
aĵon, de l' poeto travivitan, sed refanditan en perlon de po- 
ezio. — En Genevo la poeto ekkonis la polan familion de 
gesinjoroj Wodziński, en kies societo li faris ekskursojn, 
dum kiuj, meze de ĉarmaj svisaj naturbildoj inter li kaj fraŭl- 
ino Marja Wodzifiska komenciĝis ama idilio, interrompita, 
kiam gesinjoroj W. kun sia filino subite forlasis Svisujon. — 
En la poemo la potenca fantazio de l' poeto prezentas en 
belegaj bildoj kaj agordiĝoj unue, kion li vidis, revis kaj sentis 
per sia imageco dum tiuj feliĉegaj tagoj (II — XVII), kaj kiel 
„Post ŝia forflugo, post sonĝo la ora“ (XVII — XXI) funebre 
plendis lia dolorŝirata animo pro la perdo de la amatino, 
kiun la poeto imagas al si kvazaŭ mortintan. 

II. 


En svisa montaro ekzistas kaskado, 
De !' Aar lazura la akvo-falado. 

Vi tien rigardu kun kap' turniĝanta! 
Vi vidas pluvarkon sur kavo ŝaŭmanta? 
Sur blankaj nebuloj sin tuta pendigas, 
Nenio ĝin miksas, nenio forigas; 

Nur iam ŝafido la blanka trairas 

Al rando de l' valo tra l' arko ĉiela, 
Mordeti je roza arbet aŭ avela; 

Aŭ ia kolombo, ĉar akvon deziras, 
Fiera, iĝante al briloj simila, 
Brilarkon rapide traflugas, mem brila. 
Mi tie ŝin vidis! tuj amo min prenis; 
Ke ŝi el pluvarko, el ŝaŭmo elvenis, 
Mi kredi komencis, la kredo nun restis, 
Tiel luma de sunaj radioj Ŝi estis! 
Tiel plena ŝi estis de lumo anĝela! 
Kaj ŝia lazura pupi!” tiel hela! 

Okuloj leviĝis de pied' al plekt' hara: 
Por ili ŝi estis amata kaj kara; 

Kaj post la vidsento, ekami iganta, 
Ekiris la koro, animo sekvanta; 

Kaj tiel rapide ekiĝis amado, 


Ke volis mi flugi al ŝi tra l' kaskado. 


"Mi timis, ke flugos ŝi, pala vidajo, 
Antaŭ' ol animo kun krio vekiĝos, 

Al arko ĉiela, kaskad', profundajo, 

Ŝi falos, sin solvos kaj de mi foriĝos. 
Ektimis mi kiel en sonĝo magia, 

Ĉar jam mi ŝin amis, ŝi estis jam mia. 
Mi tiel renkontis ŝin solan sub hela 
Pordego kolora de l' arko ĉiela. 
Surblovis min ĉarme de l? amo ekblovo, 


Okulmallevinte, mi staris sen movo. 


Ш. 


Mi poste Sin sekvis tra monto Кај valo, 
Kaj apud lavanga la piedestalo, 

Kie neĝ’, kiel plata naĝil' de giganta 
Delfeno, ĝis homaj piedoj aliras, 
Vaporon arĝenta naztruo elspiras, 
Kaj kuras Rodano el faŭko bluanta. 
En suna mateno jen tie, en fruo, 

Du ĉamojn ni iom timigis per bruo; 
Kiele de homa feliĉo konsciaj, 
Ekstaris la ambaŭ, senmovaj, radiaj, 
Kaj turnis okulojn kun fulmo-ekbriloj 
Al bluaj de mia amata pupiloj; 
Rigardis ŝin longe, en muta adoro, 
Sur sin kuŝiginte la kapojn el oro. 


Mi diris: vin ili ekamis en koro! 

Por tio, el buŝo, modeste fermita, 
Unua ridet’ al mi flugis vizita, 
Sed baldaŭ reflugis ci voj”, por ripozo, 
Al sia nesteto, al perloj kaj rozo. 

Ĉar miaj okuloj observis vojaĝon, 
Rideto rozigis la blankan vizaĝon, 

Ho sciu: ne tiel ektuŝas je l' koro 
Ruĝiĝo de ĵus ekflorinta la floro, 

Nek ravas migranton, per sia karmiro, 
De alpa montaro la neĝa Virgino, 
Kun vangoj rozitaj de sun-ilumino, 
Kiel tiu senpeka, senhonta, subita 


Ruĝiĝ' sur vizaĝo ridete naskita. 


IV. 


Feliĉaj kaj solaj, de nun er veturoj, 
Ni estis naĝantaj sur laco-lazuroj. 
Sub ni, mi ne scias, ĉu estis boato, 
Ĉar ті de spiritoj fariĝis jem frato“ 
Mi paŝis sur akvoj, ĉieliris flugile, 
Kaj ŝi min kondukis nun ĉien facile! 
Ŝi estis simila al blankaj la cignoj, 
De lago estrino, kun estraj insignoj; 
Ŝi naĝis flugante, boat’ sur postsignoj, 
Helaj' post boato treniĝis safira, 


Kaj post la helajo, al $i, fiŝetaro 


Sin supren jetadis el akva la klaro! 
Ni nagis kun tia arego postira, 

Ridete en lando lazura sen fino; 

Car estis ŝi kvazaŭ de akvoj diino: 
Ŝin trenis kolomboj, delfenoj profunde 
Kristalaj palacoj atendis ŝin funde, 

En nokto malhela de luno la kronoj, 


Kaj mi obeema al ĉiuj ordonoj. 


V. 


Ŝi eble ne estas angelo Ciela, 

Mi tiel meditis dum horo-duono! 

La kulpon forlavis konfeso fidela. 
Aŭskultu! Jen antaŭ preĝejo la Tella, 
Unua elsaltis sur ŝtonon ŝi sole, 

Ke amas min, laŭte ŝi diris petole 

Kaj reen min sendis sur lagan la helon, 
Per blanka la brusto puŝinte boaton. 
Kaj mi — ĉu konscii mi povis la staton! 
Ĉu prenos anĝeloj min en la ĉielon? 

Ĉu tondre de l' lago forglutos min ondoj? 
Ĉu bruston krevigas ridetoj-respondoj? 
Ĉu kora degelas glaci’ varmigite? 

Anim' €u ricevas flugilojn subite? 

Cu ora angelo animon eniras? 


Cu 9oje ridetas la kor' ай sopiras? 

Kunflugis subite potencoj korsentaj 
Kiel ar' da kolomboj, ektrinki kontentaj 
Gutetojn el bano por plumoj arĝentaj, 
Kaj pure disflugi en ĉielostraton. 

Sed jen—ŝi alvokis kun mi la boaton. 
Ŝin aŭdis, ekvidis boat', el lazuro 


Al ŝi tuj alnaĝis ĝi mem en la kuro. 


VI. 


Ĉe muro el rokoj, arbara sub krono, 
Jen staras trankvile, en plen' de koloroj, 
La Tella kapel. Tie estas sur ondo 
La sojl', kie buŝoj konfesis per sono, 
Ke longe ni ambaŭ nin amis per koroj. 
Sub tiu ĉi sojlo, sur akvo-speguloj, 

De pinoj balancaj, de rokoj makuloj 
Pentriĝas; ĉi tie, interparolante, 

En akvon fiksitajn okulojn ni tenis. 
Sub sojlo la akvo ruliĝas konstante, 
Per ond' moviĝema kaj tiel petola, 

Ke ĝi niajn ambaŭ portretojn ekprenis, 
Kaj ilin per manoj interproksimigis, 
Dum sole nin ligis esprimo parola. 

Ho ondo! freneza kaj tiel petola, 

Ke eĉ niajn buŝojn ĝi ankaŭ kunligis, 


Dum ja ni ligitaj per kor' estis sola. 


La ond' movigema, radia la onao, 

Nin éirkaüpreninte per unu lumrondo, 
An$elojn du kvazaü 9i miksis, Sancela. 
Сер penso— dolor” min turmentas kruela. 


Ho! ond' malfidela! — kaj tiel fidela! 


VII. 


Min foje kondukis angelo radia 
Tra hela herbejo al groto glacia. 
Blankigis Sin tie marmor'-ilumino, 
Kaj frosto sur frunto de l' hela reĝino 
Surkovris kamp-rozojn per perloj malvarmaj. 
Arkajo ploradis per larmo tre granda, 
Kaj falis helegaj la silfoj, la larmaj, 
Sur ŝin kiel blanka gutaro rubanda. 
Ĉar laŭta fariĝis murploro la ĝema, 
Ŝi tute sin kovris per vest? enviema, 
Kaj ĉion tuj perdis okulo sciema. , 
Kaj ankaŭ la manojn $i metis krucitajn 
Sur la alabastrojn ne tute kovritajn. 
Dum tiel ŝi staris sen mov', en trankvilo, 
Kaj ĉirkaŭ ŝi ludis pluvarka mirbrilo, 
Subite komencis mi preĝi per pia: 

Ave Maria!... 
Kaj kiel blank-roza disvolvo folia 


Ruĝecon ekmontras sur brust” malfermita, 

Jen tiel rozigis la vango benita; 
Kaj flanken tnrninte la kapon, medita 
Ŝi metis la fingron kristalaj al muroj, 
Kiele la nomon amatan skribante, 
Aŭ kiel en penso pri ĉiellazuroj; 
Kaj fine ŝi diris, al mi turniĝante: 
Min eble por amo forprenos infero, 
Kaj en la inferan malvarmon gvidita 
En glacikristalojn mi estos premita, 
Jen, kiel la brila vezik' el aero!... 
Sed, se turmentiĝas tiele en vero 
Helaĵo, kreita de suna radio, 
Kaj tie premata de frosta glacio, 
Do ĝin liberigu sopiro la pia: 

Ave Maria!... 


VIII. 


Ekiros ni kune sur neĝajn la kronojn! 
Ekiros ni kune al pinaj arbaroj, 
Ekiros ni, kie sonoras brutaroj! 

Kaj kie surmetas brilarkajn la zonojn 
La Jungfraü ĉe 1 suna subira deklino; 
Kie cervo nebulon trakuras rapida, 


Funebro-flugila aglaro avida, 


Kie ombras la nubojn kurantajn sen fino; 


Mi tien ekiros kun vi, amatino! 


Se ni ne revenos el altoj Ci tiaj, 

La homoj ekpensos: spiritoj radiaj 
Forportis nin al la lazaro Ciela, 

Kaj ni, ekkaptinte je Ceno la stela, 
Ekflugis jen for kun stelaro plejada; 
Kaj falos malsupren post ni nur mirhela 


Torent', kiel brila larmaro kaskada. 


IX. 


Ho! eĉ plej feliĉaj sur ter’ ne scietas, 
Kie siajn flugilojn spiritoj kunmetas, 
Kaj kiel cignaro eksidas en rondo. 
Ho! eĉ plej sciemaj ne diros en mondo, 
En kian ni tendon por viv' nin ekzilis, 
Kiom rozoj tra niaj fenestroj mirbrilis, 
Kiom arboj ĉerizaj al ni ombron jetis, 
Kiom birdoj sur ili la ovojn demetis, 
Kaj kiel en ĉiu nokt’ luna, la pal. 
Malpacis kaskado kun plor’ naj:ingala. 
Kiom iris brutaroj sur herboj sonori, 
Ne eble eĉ sonĝe prezenti, esplori, 
Nek montri, nek fermi en vorto ajn ia! 
Herbejo, tend', arboj en val' estis tia, 
Ke blanka, gardanta anĝelo de l’ loko, 
Etendis flugilojn de го с al roko, 

Kaj kovris la tutan sovaĝan remparon: 


La rozojn, nin, tendon kaj najtingalaron. 

X. 


Sed estis jam tro da cipresa odoro, 

Kaj tro da flamanta en rozoj koloro; 
Kaj kapti nin volis surprize amado. 
Matene — memoras mi — apud kaskado 
Ni estis jen solaj, sen timo en koro, 
Kaj legis ni libron larmplenan, kun ploro. 
Sed flustris spirito al mi en orelon, 

De libr’ mi turniĝu al $i per okulo! 

Kaj ŝi, aŭskultante, similis anĝelon; 
Subite per tia travida nebulo 

Malgaja vizaĝo roziĝis kolore, 

Ke, kiel fariĝis, mi ĝin ne komprenis, 
Sed rozan la buŝon mi kisis fervore 

Kaj sur miaj brakoj ŝin blankan mi tenis, 
Kun koro batanta, okul” brilianta. 

Subite kaskada plektaĵo lumanta 

Sin iel tramiksis kaj iel malligis, 

Sur nin jetis akvan inferon la vento, 


Malseka nebul' nin el floroj forigis, 
Ni solaj ne legis de tiu momento. 


XI. 


De nun en ridetoj por mi malplifoja, 
Pli blanka, pli pala, mallaŭta, malĝoja, 
En ĉiam pli densajn ombraĵojn ŝi iris 


Kaj rozojn ĉe bordoj torentaj deŝiris. 

Aŭ apud kaskada liut' agordita 

Ŝi kapon mallevis kaj kiel medita 
Aŭskultis; aŭ sole, en loko deflanka, 
Ŝi metis la manojn al kolo la blanka, 
Kiele pro tim’ aŭ defend’ en danĝero; 
Aŭ kiel trinkanta kolomb? ĉe rivero, 
Ĉielen ŝi flugis okulo per klara. 

Ŝi iris dormeme, per paŝo erara, 

Kaj pensis, viglecon perdinte hirundan, 


Pri la senkulpeco mediton profundan. 


ХН. 


Vidante $in tia, Кај por min defendi, 
Mi diris: Amata! vi devas, pro Dio, 
Cion kore pardoni al mi, kaj ne plendi; 
La kulpo de ĉio jen estas lilio: 

Hieraŭ en fonto vi lavis, sentime, 

Sur hela herbejo, vizaĝon kaj kolon, 
Kaj apud vi staris jen simple, proksime, 
Kiel serva knabino, tenanta la tolon, 
Lilio la blanka, kun hela la mano; 

Ĝi vian eliron atendis el bano. 

Vidante vin ambaŭ, la blankajn en paro, 
Mi pensis, ke sonĝas mi pri l’ anĝelaro; 
Ektremis mi tial kaj tremis en tuto, 
Kaj mi folieton per tu$' de kubuto 
Ekmovis; ĉi tiu aliajn tuŝetis, 


Brueto fariĝis, el font” vi kuretis, 

Kaj tiel rapidis vi for, timigita, 


Ke puŝis per brusto je l' eta florbranĉo, 
Kaj estis lilia trunketo rompita, 

Kaj falis la floro de via ektranĉo. 

Do mi ekmeditis en reva pensado 

Pri floro rompebla, vigleco la via. 
Hieraŭ matene do, sub la kaskado — 


Ne mi estis kulpa, sed floro lilia. 


XIII. 


Si flamis kiele fumilo de mirho, — 

Ke mem $i ne scias pri flamo, mi vidis; 

Profunda fariĝis okula safiro, 

Kaj blanka la ondo sur brust' pli rapidis. 

De strange varmegaj tempioj influo | 
Velkigis cejano-floretojn en fruo. 

Kaj kiel al sia patrino kor-pente, 

Ŝi plendis al aro de steloj silente. 

Kaj kiam subiras la luno arĝente, 

Kaj flustras la floroj pri amo, ekscite, 


Ŝi proprajn la pensojn aŭskultis medite. 


XIV. 


Ĉu ie, amata, vi nun, malespere, 


Al diaj anĝeloj parolas malĝoje? 


"~ 


Kaj ploras plendante kaj diras sincere, 


Ke estis fulmtondra venteg’ iufoje, 


Kaj groto malhela sub nokta vualo, 

En groto — kaskada kurten' el kristalo; 
Ke estis timeg', en mallumo, mistera, 
Kaj kune forgeso pri dia la puno; 

Kaj plendo, de puraj la nimfoj, subtera, 
Ke tie nin solajn forlasis la suno 

Kaj trovis kun fajra vizaĝ? en komuno, 
Kaj tiel nin vekis birdaro la kanta — 
Ĉu diras ĉi tion vi kiel plendanta? 

Ne diru ĝin al la anĝeloj! radia! 

Ĉar ĉiu brilanta larmeto la via 

Al unu el ili de flam' estos brulo. 

Ĉar mi, se mi ankaŭ anĝel” estus pura 
Kun frunt' radianta sur helo lazura, 
Kaj estus mi de 1 senfinaj' posedulo, 
Kaj povus regadi en stela la sfero, 

Ne volus mi lumi per steloj ĉielaj, 
Sed flugi el ĉiuj bluaĵoj la helaj, 


Kaj havi nur solan vin, mian — sur tero! 


XV. 


El grot' ne kuraĝis eliri la bela, 

Ĉar eble ŝi timis, ke sun' por okulo 
Montriĝos tro granda kaj estos tro hela, 
Aŭ ŝi kiel nigra aperos makulo. 

Sed pendis pordego la arko-ĉiela, 


Brilante sur pluve plorinta nebulo. 

Ši iris — kaj rozoj ŝin igis ekmiri, 
Ke restis ja, kiel hieraŭ, brilplenaj. 
Si, rozon Sirinte, komencis admiri 
Kolorojn de arkoj ĉielaj matenaj, 

La vitre travidan ĉielan helbluon, 
Dronantan rondeton de lun” en lazuro, 
Kaj kvazaŭ ŝi mirus de vivo nov-fluon, 
Ŝi ion aŭskultis, ekiris en kuro, 

Ĝis ekrigardinte en lagokristalon, 

Sur sia vizaĝo ŝi vidis blankecon, 
Laciĝon, pli vivan de P buŝo koralon, 
Sopiran rideton kaj la malgajecon, 

Ŝi tute sin kovris per sia harplekto, 


Ne levis okulojn en mia direkto. 


XVI. 


Moment' estas antaŭ ol luno eliras: 
La пајііпдаіаг’ eksilentas la kanta, 
Kaj pendas folioj sen mov' bruetanta, 
Herbeja fontaro mallaŭte pli spiras, 
Kiel ion anonci tuj volus la stelo, 

Pri io kvieta paroli ĉielo 

Kun floroj, folioj kaj ar' najtingala. 
Moment' estas kiam, kun arko arĝenta 
La ringo Diana eliras la pala: 


Ekgemas la najtingalaro silenta, 

Sur arboj folioj ekzumas en ĥoroj, 
Vitr-sonan ekĝemon la fontoj eldonas. 
En tia momento, ah! ploras du koroj! 
Se ion pardoni nur havas — pardonas, 
Se ion forgesi — forgesas memoroj 
Kun mia modesta estrin' en ĉi-horoj 
Jam kune sur sojl' idilia ni sidis, 


Al ni jam anĝelajn aferojn konfidis. 


XVII. 


Kiele alaŭda, ĉiela kant-trilo, 

El montoj aŭdiĝis ermita sonilo. 

Ni iru en ĉelon, ekdiris ŝi foje, 
Ermito nin eble absolvos, gajigos, 
Kaj manojn ligante, al am’ kuraĝigos. 
Kaj en la dometon enkuris ŝi ĝoje 
Kaj fermis fenestro-kovrilojn el pino, 
Por sin al rigardo de floroj vuali. 
Kaj en la ornamo de mont-virgulino 
Al mi ŝi elkuris — mi emis ekfali! 
Neniam okulo de ŝi tiel hela, 

Nek estis la риб’ tiel freŝa kaj bela! 


Sur kapo ŝi havis papilion nigran, 


Ĉar ĝi la blankajon ŝirmgardas de l’ bruno, 


Kaj en la duon’ tralumate de P suno, 


Ĝi ĵetas sur frunton flugile la migran 

Ombrajon; kaj sube, la rozoj kaŝitaj 
Rigardis scieme tra gazon la nigran, 
Ankoraŭ tutfreŝaj, duone fermitaj. 

Ĉar flankon de l' kor' ili gardas konstante, 
Do tien kliniĝis papili' obstina; 

Disrompi flugilon mi estis inklina, 


Ĝi sidis maldekstren al ŝultr' kliniĝante. 


Ĉu kredus timigan antalisenton ian 

Imago, pro sia feliĉo, fiera! 

El mont' ekrigardis mi valon la nian: 

La tend' al mi ŝajnis--ĉerketo mizera; 

Kaj same vidiĝis, el alto aera, 

La ĉerizarbaro — malhela tombejo; 

Jen sentas kolomboj pri ni maltrankvilojn, | 
Brutaroj meditas pri ni sur herbejo, 
Bluigis pli akvoj, malgojas la tero, 

La morto najlfermis fenestro-kovrilojn! 

Kaj ĉie nur timo, malgaj', malespero. 

Jam kvazaü neniam plu reen venonte, 

Mi iris malgaje tra l' griza montlando: — 
La rokoj kaj lagoj nigriĝas renkonte, 

Sur blua glaci' jen aglara girlando; 

Kiel sango ruĝiĝas subira sunrando, 

Kaj jen ermitejo, per neĝo kovrita, 

Ĝin gardas da hundoj grandegaj par’ brita, 


Krucet', de piroloj sidejo, sur ĉelo, — 


Cer, libroj en polvo, la pastro ermita, — 
Nun ĉio similas al sonĝo vidita. 
Memoras mi nur: sun-subiro radie 
Orumis vizaĝon de Kristo per helo, 

Al ŝi sur la fingron, malvarman glacie, 


Mi metis la ringon.... 


XVIII. 


Arbaro kaj valo! herbejo, torento! 

Ho ve! ne demandu pri Si tiel plore! 

Min larmoj malhelpas paroli Ci-hore, 

Kaj min meditigas parola momento, 

Kaj montras helbluan rigardon vidsento, 
De ŝi, komencanta kompati min kore, 
Kaj buŝon — ĝi volus min kisi fervore. 
Mi tremas kaj ree ĉirkaŭas min brulo. 
Do kien mi iros? kaj kien okulo | 
Kun larmoj sin kaŝos, kaj mi, la solulo? 
Por ŝian portreton desegni, mi staras, 

Aŭ skribas sur sablo la signojn de l” nomo, 
Aŭ inter cipresoj kaj rozoj, eraras 

Mi, kiel trezoron perdinta la homo, 

Kiu plore sidiĝas, post perd' de prudento, 
Ĉe urnoj, starantaj sur tomb'-monumento, 


Ke tomboj parolu pri ŝi en silento. 

XIX. 


Sub miaj fenestroj ekzistas fontano, 
Eterne ĝemanta per plora murmuro, 

Kaj arb', kie sonas la harp-akompano 
De najtingalar kaj fenestro en muro, 
Tra kiu dum nokto rigardas Diano 

Kaj logas la frunton malgaja poluro. 
Kaj tiel min vekas en larma la bano 

La arbo, la luno kaj tiu fontano. 

Mi tiam rigardas tra Г vitra kristalo, 
Aŭskultas mi plorojn ĉirkaŭe en valo: 
Jen fluas fontan', najtingaloj plorĝemas, 
Pri ŝi parolante. Mi kore ektremas 
Kaj preĝas pri frua la mort', malespere. 
Mi velkas, sed ve! mi ne mortas envere! 


Kaj ĉiam fontanoj, vekante min, ĝemas. 


XX. 


La pens', revenante pasinton sen fino, 
Ne scias en kia prezenti ŝin formo. 
Ĉu, kiam ŝi venis min kisi en dormo, 
Etendis flugilojn Кіе” kolombino? 

Ĉu kiam kuradis ŝi for, la timema? 
Ĉu kiam kun mi, sur folion la saman 
De libro, okulon ŝi fiksis la aman, 


Pri miaj rigardoj restante gardema? 


~ У 


Cu kiam, de sia korteg' ĉirkaŭita, 

Ŝi iris kiele reĝin’ ensorĉita? 

Ĉu dum la kvieta ekdorm' sub acero? 

Ĉu kiam ŝi pelas? sin kaŝas humora? 

En luna lum” — blanka? aŭ dum la vespero 


De roza Alp-neĝo — mem rozokolora? 


XXI. 


El kie eklumos unuaj la steloj, 

Mi iros ĝis al la mallumaj rok-randoj; 
Rigardos mi cignojn en flug’ sur ĉieloj 
Kaj flugos kun ili al samaj la landoj. 
Ĉar ĉie, post maro, ĉi tie, aŭ ie, 
Kien iras sendite la pens' en mizero, 
Ĉiam sekvas la sama malĝojo min ĉie, 
Kaj estas kaj restos malbone sur tero. 
Mi tial nur pensas pri unu afero: 

Por mia malĝojo pri loko favora, 

Ke tie neniu flugilo spirita 

Ekpuŝu je mia kor” sange vundita; 

Pri loko, ĝis kiu la luno aliros, 
Naĝante sur ond' kun brueto la ora: 
Anim’ ёе l’ mistera tu$et', eksopiros, 


Ke ĝi revekiĝos en mi, kaj eliros. 

58. 


PATRO DE PESTULOJ EN EL-ARISH. 


(El Juljusz Stowacki.) 


Trzy razy księżyc odmienit sie zfoty, 
Jak na tym piasku rozbilem namioty. 


Trifoje ora luno aliiĝis, 

De kiam mi sur sablo metis tendojn. 
Edzino mia nutris infaneton, 

Krom infanet' tri filoj, tri filinoj, 
Tut-familio, nun enterigita, 

Kun mi alvenis. Naü' da dromaderoj 
Matene iris sur la sabl-altajojn, 
Nutriĝi per kalama herb’ ĉemara; 
Vespere ĉiuj sin kuŝigis ronde, 

Jen kie fajro longe jam ne brulas. 
En kruĉoj akvon portis la filinoj, 

La fajron miaj filoj bruligadis; 
Edzino, kun filet' ĉe brust', kuiris. 
Nun ĉio estas, kie tombo jena 

Al radianta suno reridetas; 

Sub kupolet' de 1 Ŝelo kuŝas ĉio. 


Kaj mi revenas sola! — ho, doloro! — 


Vivinte tri kvardekojn da jarcentoj, 
De kiam en la tolan mian korton 


Dum kvaranten' eniris pest-anĝelo. 


Ho! kiu povas koni la doloron, 
Kiela nun en mia kor’ fermiĝas! 
Libanon mi revenas, mian hejmon; 
En mia kort' demandos oranĝujo: 
Ho, maljunulo! kie restis idoj? 

Kaj min demandos floroj de filinoj: 
Ho, maljunul"! filinoj estas kie? 

Kaj la nubetoj bluaj sur Libano 
Demandos min pri filoj, pri edzino, 
Pri mia infanar', enterigita 

Jen sub terura monument' de 1° Ŝeĥo. 
Kaj tiel ĉiuj eĥoj min demandos, 
Kaj ĉiuj homoj pri reven' en sano 


Demandos min. Do kion mi respondos? 


Mi venis kaj sur sab? etendis tendon. 
Kameloj miaj sen bruet' kuŝiĝis; 
Infano, kiel anĝelet' pentrita, 
Paserojn nutris; la birdetoj manĝis, 
Venante preskaŭ al manet' infana. 
Ĉu vidas vi en valo rivereton? 


Plej juna la knabin' de ĝi revenis, 

Kun kruĉ' sur kapo, rekte kiel kano, 
Al fajro venis ŝi kaj per la akvo, 
Ridante, ŝi aspergis iom fratojn. 

Plej aĝa filo, kun okul' flamanta, 
Leviĝis, kruĉon kaptis en la manojn, 
Kaj diris: Dio pagu vin por akvo! 

Mi trinkos kiel hund', en brusto fajron 
Mi sentas! Li el kruĉ' eltrinkis akvon 
Kaj falis tuj, kiele palm' rompita. 
Alkuris mi lin savi — tro malfrue — 
Fratinoj volis kisi lin malvivan; 

Mi, kun freneza krio: „Ne kuraĝu!“ 
Kadavron kaptis, ĵetis al gardistoj, 

Ke prenu ĝin sur ferajn la portilojn 
Kaj enterigu ĝin ĉe la pestuloj. 

De post la dolorplena nokt' mi devis 
Ĉi tie resti novajn kvardek tagojn. 


La saman nokton Hafne kaj Amina, 
Kuŝante apud si en lito, mortis. 
Mallaŭte tiel agoniis ambaŭ, 

Ke, kvankam post la morto de la filo, 
Al dorm' okuloj miaj ne fermiĝis, 

Mi eĉ ne aŭdis, kiel mortis ambaŭ, 
Kaj eĉ patrino propra ne ekaŭdis, 


Dum tiu nokto ankaŭ ne dorminte. е 

Matene ilin ambaŭ, ferobluajn, 
Filinojn miajn, peste-mortigitajn, 

El tend' mi per gardistoj eltrenigis. 
Kaj ili nin forlasis! — senrevene! 
Kaj dece, junulinoj al gepatroj 


Per siaj haroj teron ekbalais. 


Vi vidas sunon en ĉiel lazura? 
Post la palmaro ĉiam ĝi leviĝas, 
Subiras ĉiam post la sabla monto. 
Sennuba estas ĉiam la ĉielo; 

Sed tiam ŝajnis al mi, iakaŭze, 
Ke зип” al ora suno ne egalas, 
Kaj jam alia estas ol hieraŭ; 

Ke ĝi similas al vampiro-suno. 
Kaj la ĉielo, kiu vidis morton 

De miaj idoj, miaj tri infanoj, 

Al mi ekŝajnis nebulara, densa 
De ter-vaporoj kaj purpuro suna, 
Ke mi ne sciis, ĉu alflugos preĝo 


Al Dio, kiu kovris sin per nuboj. 


Dek tagoj tiel pasis malrapide. 
Restintaj idoj vivis — ĉiuj kvar. 
Edzino mia iom trankviliĝis, 


Eĉ infaneto mia plej malgranda, 

Gi vivis kaj ne velkis kiel floro. 


Kaj fine mi ekspiris pli facile, 
Car mi ne kredis, ke preninte tri, 


Infanojn ĉiujn prenos al mi Dio! 


Ho! tio estis hor' infera! kiam 

Mi, sur vizago de plej juna filo, 

Ekvidis morton! Kiel mi lin gardis! 

Signet' unua sur vizaĝ’ aperis; 

Neniu vidus ĝin — mi, patr', ekvidis. 

Simila fariĝadis li al tiu 

Kadavro mia unue-naskita: 

Li iĝis hela, pala, poste ruĝa, | 
Kaj sur vizaĝ’ aperis fer-makuloj: | 
Do laüte mi ekkriis: ,Mort' en tendo!* 

Kaj lin kaptinte kun la pesto-signoj 

Mi portis lin en stepon al kameloj, 

Ke tie lin la morto reste mordu, 


Kaj ke ne vidu tion... la patrino. 


Ce la mortant' maldormis ni proksime, 
Mi kun kameloj, ĉiuj genuante; 

Mi tordis manojn kaj mi vokis laŭte: 
Ne mortu li! aŭ estu ne naskita! 

Kaj super palmoj, senkompat'-vizaĝe 
Leviĝis pala lun', dum fil' mortadis, 


Kaj ĝi rigardis! — Tion ne forgesos 


Mi, kiel povis luno lin rigardi? 


Mortinton en la patra ĉirkaŭbrako 
Mi volis tuj cindrigi en fajrujo; 

Sed kiam ekbruletis la vestajo, 

Mi kaptis lin kaj jetis al gardistoj, 
Kaj du tombistoj nigraj lin forportis. 
Li ku$u apud frato kaj fratinoj! 
Post tiu morto kaj doloro oni 


Al mi destinis novajn tagojn kvardek. 


Sub rond' de suno, ruĝa kiel sango, 

Kaj sub la tendo peste infektita, 

Ni vivis, vorton eĉ ne parolante, 

Kaj morton ni al morto mem simulis. 
Ni eble Dion trompos en ĉielo, 

La pest-idolo eble renversiĝos... 
Revenis! la anĝelo-mortigisto! 

Sed trovis min sen larmoj kaj sen koro, 
Por freŝaj la doloroj jam sensentan, 
Dirantan jam: do Dio prenu ĉion! 

Por la sufer’ de l’ tria fil mi havis 

Sen larm' palpebrojn kaj el ŝtono koron; 
Dolor’ jam estis pano ĉiutaga. 

Rigardis morton mi de l' filo meza — 
Lin familia rondo malpiej amis, 

Post morto malplej estis li plorata — 


Kaj tial Dio mem lin rekompencis 

Per lia тогі kvieta kaj malvarma, 

Sen iu ajn doloro, sen deliro. 

Post mort' li kiel ŝtono rigidiĝis, 

Kaj li £spektis tiel terurege, 

Li kvazaŭ nian ploron ne dezirus, 

Sed volus fiksi nur vizaĝon sian 

En koroj sen kompat', — terur'-aspekton 
Eterne lasi en memor’ gepatra, 


Kun la vizaĝ' vokanta: — malbenitaj! 


Li mortis. Nun mi pensis malespere: 
Se la restintojn Dio ne indulgos, 

Se mort-anĝelon sendos Li pro ili, 
[deton prenos — kaj edzinon mian — 
Min, malfeliĉan, ankaŭ vokos Dio — 
Filin! — Pri $i mi pensi ne kuraĝis! 
Pri ŝi nenian timon mi eksentis. 

Ŝi estis tiel juna, tiel bela! 

Kaj gaja, kiam ŝi al mi la kapon 

Per siaj blankaj manoj malvarmigis, 
Aŭ, silkan teksfadenon preparinte, 
Sur herbo ĉirkaŭ cedro ŝi kuradis 
Kaj teksis, araneo laborema! 

Jen tiun zonon mian, brilkoloran, 

Ŝi faris — kaj okulojn miajn kovris 
Ŝi tiel per plektaĵoj de la blondaj 


Harligoj siaj, ke mi ŝin rigardis, 

Tra miaj larmoj, kiel rozon, sunon. 

Ŝi estis la mastrin' de mia domo! 

Ŝi, kiel hela protektant'-anĝelo, 

La infaneton gardis en lulilo, 

Kaj kuris tien, kie plor” aŭdiĝis. 
Sort-batojn niajn ŝi priploris ĉiujn, 
Kaj ĉiujn larmojn prenis ŝi sur harojn. 
Dek tagoj pasis, dek tre longaj noktoj, 
Ke mort' jam povis flugi for al steloj; 
Dek tagoj pasis, noktoj dek aliaj, 

Al mi espero jam komencis lumi... 
Patrino ĉesis plori pro infanoj, 

Kaj ni kalkulis jam matenojn tridek. 
En fin', perdinte forton kaj memoron, 
Mi nokte min kuŝigis kaj ekdormis. 
Dum son$, vinditajn en malpezajn nubojn 
Ekvidis mi mortintajn du filinojn. 
Tenante sin per manoj, venis ambaŭ, 
Kaj, salutinte min per tomb-silento, 
Brilante per okuloj mutaj, iris 

Viziti la dormantojn en la tendo. 
Mallaŭte ili iris, malrapide 

Klinigis ĉe patrina lit', idet'-lulilo, 

Kaj poste sur plej junan knabineton 
Kuŝigis siajn ferobluajn manojn! 

Kun krio mi vekiĝas, la mortintajn 
Infanojn malbenante, „Hatfe mia!“ 

Mi vokas. Venis ŝi, birdet', mallaŭte, 

Kaj Cirkaüprenis min per la manetoj; 
Do konvinkigis mi, ke Hatfe vivas, 
Car batis $ia kor' бе mia koro. 

Sed morgaŭ fulme trafis min sortbato. 
Filin"!- Sed kial koron dolorigi? 
Kaj ŝin de mi kruela mort' elŝiris! 
Kaj ĉi filin' sur miaj brakoj mortis! 
Momento estis plej terura, kiam 
Doloroj mortigantaj ŝin turmentis. 
Ŝi vokis: „Savu min! ho savu,” patro!“ 
Ŝi havis tiam la buŝeton ruĝa, 

Kiele juna rozo ekfloranta. 

Kaj tiel mortis tiu knabineto, 

Ke mia patra kor’ kvaron'-ŝiriĝis. 
Anĝele bela estis Ŝi post morto! 


Pro mi, malfeliĉulo, venis plori 

Gardistoj, — forprenante tiun korpon, 
Per hoko senatente ĝin alkroĉis; 

La hok' sur blankan, rondan bruston falis, 
Ĉi tie — kiel mi, ne mortu ili! — 

Jen ĉe okuloj miaj ĝin disŝiris. 

Al ili tion, Dio, vi memoros! 

Mi prenis ŝin kaj portis mem al tombo. 


Kun manoj krucigitaj sur la brusto 


Tri tagojn sidis la patrin' senmove, 

En tend-angulo, tute flaviĝinte. 

Idet' fariĝis pala kaj plorema, 

Ĉar la patrina mamo sekiĝadis. 
Plorado nur aŭdiĝis en lulilo. 

Sinjor”, infanojn vi en tomb' ne havas! 
Al vi alie ŝajnas la dezerto, 

Orbrila eble, hela kaj ĝojeca? 

Por mi ĝi estas ebenaj' infera! 

Tra tiu sabla ebenaĵo oni 

Kadavrojn trenis de infanoj miaj! 

Kaj sur monteto, kien batas maro, 
Por vi la maro bruas — por mi muĝas. 


Kaj kiam vent' al bordoj ĝin ne ĵetas, 


Por vi murmuras mar' — por mi ĝi ploras. 


En la vespera horo, ĉiutage, 

Mi aŭdis la kantantan muezenon: 

Li, kvazaŭ kompatante mian sorton, 
Per voĉo pli malgaja nun anoncis, 
Kriante el la sabla konusego 

Al malfeliĉa patr' — grandecon Dian. 
Ho! estu do al mi laŭdata Allati! 

Per bru' de l' flam', vilaĝojn bruliganta, 
Per terotrem', la renversanta urbojn, 
Per pest', infanojn miajn ekstermanta, 
Kaj el patrina sin' — prenanta filojn. 
Ho! Allaĥ! Akbar Allah! estas granda! 

Vizaĝo ĉiu homa nun komencis 
Eviti min plej eble malproksime. 
Ĉe mia tend', teksita de filinoj, 
Tolaĵoj pro la roso nun nigriĝis, 
Ŝiriĝis, kaj, streĉite nur iome, 
Similis al putraj el homaj ĉerkoj. 
La pest” videbla estis sur la tendo. 
Aŭskultu! eĉ da paseretoj aroj, 

Ĉi tien kunflugintaj ĉe l' tagiĝo, 
Panerojn manĝi, bani sin en sablo, 
De kiam miaj idoj malpliiĝis, 

Pro ” manĝo tute ĉesis kunflugadi. 
Ĉu ilin fortimigis tol' ŝirita 

Ĉe mia tendo? ĉu vizaĝo mia? 

Eĉ unu pasereto ne alflugis, 


Mi tion ĉi rimarkis — kaj malĝojis. 


Post la filin” tri tagojn — Dio mia! 
La таг vespere jam komencis muĝi; 
Kaŝiĝis malserena suno-rondo, 

Kaj nigraj nuboj kovris la ĉielon. 
Alvenis nokt' terura, memoriĝa, 
Malluma, kaj de ruĝaj fulmoj — hela. 
Eĉ nun mi sentas, vidas kaj mi aŭdas, 
Mi aŭdas, kiel pluvoj vipas tendon: 
Ĝi distiriĝas kaj obtuze bruas, 


Sin super mi balancas en mallumo, 


Kaj de la fulmoj tute helruĝiĝas, 
Simile al vampira tombo flama. 

Mi kvazaŭ aŭdis, krom fulmbato-krakoj, 
Malantaŭ tend” infanojn, la malvivajn, 
Kaj ili ĉiuj ĝemis terurige — 

Do streĉis mi vidsenton kaj orelon, 
Kaj kun timego mi meditis, kiel 

En tomb' infanoj statas dum ĉi nokto? 
Subite... Kial morto, la perfida, 
Mallaŭte tiel sub la tendon venis? 

La fulmoj batis krake — kaj subite 
Ekploris en luli infan' mallaŭte — 


Sed plor' esprimon havis teruregan, 


Ĉar tuj — patrin' kaj mi — ni ambaŭ kune, 


Ekkuris al vermeto la mizera. 
Infana ĝemo, kvankam tre mallaŭta, 
Laütega tiel al ni ambaŭ ŝajnis, 
Ŝiranta tiel kaj malĝoja tiel, 
Venanta el profunda internajo! 
Prudenta tiel! tiel malbenita!!! 

Ke ni ekkuris ambaŭ, fulmtrafite, 


Kaj sen espero jam, kaj sen konscio! 


Kaj nin ne trompis antaŭsent' funebra! 
Ĝin pest' mortigis, kiel la aliajn, 
Ĝi iris kuŝi ĉe gefrat-kadavroj, 


Plej kara ido mia! — kaj la lasta!!! 


155 


154 


Gin prenis nigra morto senkompate. 
Gi nek revenos, nek al mi plenkreskos! 
Nek mia domo iam 2in revidos! 


Neniam ĝi revenos! — Malespero!!! 


Alvenis dua nokt', stelare brila. 

Ni estis kun patrin' en tend' — sur tablo 
Jen kuŝis antaŭ ni infan’ malviva, 
Terura pro la senmovec' de 1 morto. 
Mi tiam, rigardante ĝin, eksentis, 

Ke, se ĝi povus tiel resti ĉiam 

Kun ni, tra ĉiuj jaroj — eĉ nur tiel — 
Duon' da malesper' el kor' foriĝus. 
Kaj ĝin ne portis jam la pest-gardistoj, 
Nek mi al Ŝefa kapeleto, kie 
Kadavra pord” al ni malfermiĝadis, 


Sed la patrino mem ĝin portis tien. 


Mi restis kun edzin' en tend' malplena. 
Cu vi komprenos? — nin anstataŭ ligi, 
Dolor' al ambaŭ disŝirinte sinojn, 
Venenon ian gutis en la korojn, 

Nun eble Dio mem purigos ilin. 
Malĝojo nia al malam’ similis 

Kaj nigra, granda inter ni ekstaris. 

Do disigitaj estis ni kaj solaj, 


Kaj ni eĉ vorton ne interparolis; 


Car kia povis esti parolado 

En tend' malplena inter ni, geedzoj 
Kaj la gepatroj de infanoj tiuj? — 
Dum la varmego ruĝe sun’ leviĝis, 
Subiris tie, kie nun ĝi lumas, 

Simile al fajrera torĉ' brulanta. 

Kaj tiel pasis temp' al ni, senidaj, 

Kaj tendon granda mallaŭtec' plenigis. 
Trakuris eble mus' en luna brilo, 

Sed бет” aŭ bru’ alia ne aŭdiĝis... 
Kaj tiel kvardek tagojn ni pasig s. 

De l' kvaranteno kuracistoj venis, 
Malĝojajn la vizaĝojn ekrigardis, 

Kaj vidis mi, ke ili eĉ ekmiris, 

Car mi al ter’ kliniĝis kaj griziĝis; 
Kaj pro maldorm', ĉagren', edzino mia 
Similis al sukcen' aŭ flava vakso. 

Ŝi havis sur la kap' harkronon grizan, 
La vangoj flamis brikkolore ruĝe, 
Okuloj brilis, kvazaŭ estus ŝi 

El mallumej' veninta al sunlumo. 

La kuracist' artikojn ekbatigis, 

En kiuj pest' unuajn formas krustojn. 
Mi estis sana. Homoj, ĉu vi kredos? 
Mi, kiu kisis ĉiujn sep kadavrojn, 

El tiu kvaranten' eliris sana! 


Edzino, eĉ duonon ne tuŝinta, 

Ekbatis sian bruston kaj paliĝis, 

Kaj ŝanceliĝis, kaj kun ĝemo falis. 

Sur brakojn prenis mi virinan korpon, 
En tendon portis — kaj, ĵetinte ŝarĝon, 
Mi falis apud $i, senvive kvazaŭ, 

Kaj revekiĝis mi = por tagoj kvardek... 


Mortante, la patrin' al mi konfesis, 
Ke volis ŝi el tomb” ideta havi 

Por rememoro ŝtonon, aŭ floreton, 
Hareton el orbukloj sur la kapo; 
Kaj tiu memorajo post infano — 
Jen la bildet! ĝin tenis la manetoj, 
Kaj tiuj orharetoj, sanktaj nune, 

El kap' etula en tombet' prenitaj — 
(Ĉar la patrin' mizera havis forton 
Elfosi la ideton dum meznokto; 

Ŝi trovis ĝin ankoraŭ ne putrintan, 
Kaj kisis ŝi koralan la buŝeton, 
Kaj ree en kadavrajn vindojn metis...) 
Ĉi tiuj memorajoj kaj la kiso, 
Ŝtelitaj el jaluza ter’ de Р Setio, 


Mortigis la patrinon kaj edzinon. 


Kaj ree malfermiĝis sabla sino; 
Patrinon de mortuloj, la mortintan, 


Mi enterigis, kaj en tolkavernon 


Revenis mi, kaŝiĝi kiel monstro. 

Nek mi la sunon sur Ciel'-arkajo, 
Nek min la homoj vidis en la stepo. 
Mi, maljunul', infane naiviĝis, 

Kaj mi vizaĝon vivan ne memoris, 
Nur tiujn bluajn kaj terurajn vangojn, 
Ĉe mi de l' pesta morto forprenitajn! 
Dum hela tago kaj malluma nokto 
Kun mi en tiu tendo estis ili. 

Kun ili mi parolis kaj pripensis 
Interparolojn kun la tombanaro; 

Kaj strange ofte trafis mi okaze 

La ĝustan voĉon de infanoj miaj. 
Dum noktoj vekis min, el sonĝ’ freneza, 
Terura la hurlado de hienoj 

Ĉe tomboj... kaj aŭskultis mi ploradon 
De la kadavr'-manĝuloj pro kadavroj. 
Mi similiĝis al serpent' dum frosto, 
Kaj mi pasigis tagojn kaj semajnojn 
Sen rememor’, doloroj kaj deliroj, 
Kiele ŝton' malmola kaj malvarma. 
Kaj foje! — Dio jen pri mi ekzorgis! — 
Mallaŭte iu enrigardas tendon — 

Ho! — Ĝi ne estis jam vizaĝo homa, 
Sed kapo de kamel' maljuna mia. 

Ĝi min rigardis — tiel kompateme, 


Ke mi ekploris laŭinfane, laŭte. 

Malĝoje mi travivis kvardek tagojn; 


Min liberigi venis fine homoj. 
Maldolĉa ho! liber’, forir'-momento! 
Mi al malluma tend' jam kutimiĝis; 
Kun sento de malĝoj', dolor', teruro, 
Elŝiros mi palisojn, ŝnurojn, kiujn — 
Eterna Dio! — en ĉi tiun sablon 

Mi fiksis kun infanoj miaj kune. 

Ho! helpu ilin ŝiri, al solulo! 

Al vi, per sia bru' funebra, eble 

Pli da dolor' rakontos la tolaĵoj; 

Ĉar ili vidis ĉion! ĉion scias! 

Kaj nun similas al turment'-figuroj! 
Rigardu ilin, tuŝu kaj ne timu 

La peston, kiu per ektu$' ferblua... 
Vi, filo, ja ne estas mia filo... ! 
Sed ne! — forkuru! Ĉar ĉi tiu tolo 
Terura ŝajni devas al fremduloj. 

La mort' pro pesto? ho! jen mort' kruela? 
La proprajn fratojn oni ne rekonas, 
La fajro brogas vin, la brusto flamas... 
Mi tiel vidis miajn ok mortintojn! 

Kaj ĉiutage morton rigardante, 

Mi tie ĉi pasigis tri monatojn. 

Hodiaŭ — jen vojaĝaj naŭ kameloj 
Kun ok malplenaj seloj tie staras! 

Al mi nenio restis nun — krom Dio, 


Kaj tie miaj tomboj — apud vojo! 


59. 


AL LA VIRINO. 
(El Zygmunt Krasiński.) 


Choĉ serca znecisz skrawych dcz krysztatem, 
Lub je podeptasz czczej myśli suchością. 


Se korojn vi logos per okul-kristalo, 
Turmentos per vanta de pensoj sekeco, 
Ne estos vi tiam de viv' idealo, 


Ne estos ankoraŭ virina beleco. 


Modesto sen scio, de buŝo karmino, 
Hodiaŭ malmultan nur havas valoron. 
Ne esti — vi devas elkreski virgino, 


Travivi en mondo la tutan doloron! 


Inspiroj, turmentoj, de larmoj multeco, 
Ekbrilos radie per sankta dieco, 


Kaj lumos eterne vizaĝo la pala; 
Kaj kiam elplektos, sur frunto marmora, 


La kronon de forto la vivo dolora, 


Vi estos beleco! virin' ideala! 


159 


140 


60. 


ANGELET' AŬ DIABLETO. 


(El Antoni Odyniec.) 


Kto to powie, kto odgadnie? 
W glebi ocznych zwierciadelek. 


= = == 


Kiu diros, kiu vidas? 
En okula speguleto 
De knabino, kio sidas: 
Anĝelet' aŭ diableto? 
Sidas tie, sur la rando, 
Senflugila belknabeto; 
Ĉiu vidas — sed demando: 
Anĝelet' aŭ diableto? 
Foje li, el sub palpebro, 
Brilas per ĉiellumeto, 
Ke vi jurus tuj en febro: 
Jen ѕегаР, ne diableto! 
Sed tuj pikas vin petole 
Ekrigardo per pingleto, 
Ke vi krius kontraŭvole: 
He, satan', ne diableto! 
Mondo penos je eterne 
Pri la solvo de 1 nodeto: 
En fraülin-okul' interne — 
Anĝelet' aŭ diableto? 


61. 


SVATITA JUNULINO. 
(El Bohdan Zaleski.) 


Czyż ja nie w polu, jak kalina, 
CzyZ ja nie sama tu jedyna? 


= = |) 


En kampo, kiel viburneto, 
Ĉu mi ne estas knabineto? 
Kial en printempo mia 
Devas velki flor! lilia? 


Ho, sorto mia! 


Ĉu mi ne estas patr-idino, 
Ĉu mi ne estas solfilino? 
Mian ĝojon prenis oni, 

Volas min el hejmo doni! 


Ho sorto mia! 


Se mi eliras el kabano, 
Mi vagas kiel orf-infano. 
Amikino min ekvidas, 

Kvazaŭ time for rapidas. 


Ho, sorto mia! 

62.7) 
KIEL ROMPITA VENTE ARBETO. 
(El Wiodzimierz Wolski.) 


Jako od burzy krzew роѓатапу 
Tak sie duszyczka stargata. 
—~|=-~I—~I—~ 
—~I il =-—~I[—= 
Kiel rompita vente arbeto 
Estas animo la mia! 


Kie vi estas, roza kroneto, 
Kie vi floro lilia? 


Ĉion forprenis Janko, karulo, 
Kion fordoni mi povis. 

Ĉie lin serĉas mia okulo, 
Sed lin nenie retrovis. 


Kie vi estas, falko aera, 
Kie vi, mia brilanta suno? 
Mi, kiel kampa flor! en aŭtuno, 


Sen vi pereas mizera. 


1) Poemoj № 62—65 estas arioj el opero „Halka“, kun 
muziko de Stanislaw Moniuszko. 

63. 


SUPREN FLUGI VOLUS MI. 
(El Wiodzimierz Wolski.) 


Gdyby rannym sfonkiem wzlecieĉ mi skowronkiem, 
Gdyby jaskóleczkg bujać mi po niebie! 


—I~I~ll~I~~I~ 


Supren flugi volus mi kun alaŭdeto, 
Flirti en aero, kiel hirundeto, 

Naĝi kun fiŝeto en torento klara, 
Al vi, Janko kara! 


Ĉar mi nek fiŝeto sur Vistula fundo, 
Nek mi alaüdeto estas, nek hirundo, 
Nur al mi kantetas vento la montara: 


Venos Janko kara! 


Se mi super fonto, kiel stel' radia, 
Min speguli povus en animo via! 
Kiel vaga lumo, kiu flamas pale, 


Se al vi ekbrilus mia larm' kristale! 


Ĉar mi nek steleto, en la font’, brilanta, 
Nek mi estas kampa lumo la vaganta, 
Fluas do sur roso mia plend' sen fino: 
Ve, al vi, knabino! 

64. 


KIAL EN HORO SOLECA. 
(El Wiodzimierz Wolski.) 


Czemuz mnie w chwilach samofnych owych, 
Сау serce teskni, gdy dusza wre — 
а | 1 1—60) 


== |-vuli=o |Ә 


Kial en horo soleca tia, 
Kiam sopiris mi en montar', 
Ekbrilis ĉarma vizaĝo via, 
Ekbrilis blonda harligo via, 
Buŝo korala, ridet” radia, 


Pupiloj bluaj sub okulhar'? 


Kial animo, kvazaŭ rivero 

De l уеп, subite ekscitis ѕіп?.. 
Sur vin, orfino, sola sur tero, 
Sur vin, orfino, falis mizero, 


Eterne sekvas vin malespero, 


Kaj via plendo doloras min! 


65. 
BRUAS PINOJ SUR DEKLIVO. 
(ЕІ Włodzimierz Wolski.) 


Szumia jodły na gor szczycie 
52итід sobie w dal. 


—~|~I-~I—) 
Bruas pinoj sur deklivo, 
Bruas plende for; 


Por junul' malgaja vivo, 


Se doloras kor”. 


Ne ofendis min alia, 
Sole vi, amata mia, 
Ој Halino, junulino, 
Sol-amata, vi! 


Dum ni estis ida paro, 
Mi, por Halinet', 
Serĉis super abismaro 


Birdojn en nestet'. 


Venis mi kun bonodora 
Flor el monta mur', 

El foiro kun kolora 
Koraleta ŝnur”, 

Ne ofendis min alia, 
Sole vi, amata mia, 

Oj Halino, sol-knabino, 
Kulpa estas vi! 


Kiel abiet' montara 
Carme kreskis vi — 
Ah! post vi, knabino kara, 


Fajren saltus mi! 


Jaroj fluas kun rapido 
De torent', sen fin' — 
Venis bela sinjorido, 
Vi malŝatis min. 


Ne ofendis min alia, 
Sole vi, amata mia! 

Ој Halino, junulino, 

Sol-amata, vi! 

66. 


LA DESTINO. 
(El Narcyza Zmichowska.) 


Storce jasne ma promienie, 
Ptak ma piekny gtos. 


—I—~I--I—) 


Suno hele al ni brilas, 
Birdo ravas nin; 

Suno lumas, birdo trilas, 
Ĉiu laŭ destin'. 


Viu koro por amado, 
Frunto por kronet', 
Buŝo via por kisado, 
Por kares’ manet. 


Tio estas volo Dia, 
Ne malhelpu ĝin! 
Amu, kisu, kara mia, 


Kaj karesu min! 

67. 


ENSORCITA RONDO. 
(El Narcyza Zmichowska.) 


Wezmę świecę i latarnię 
1 glownie z komina. 


-E 


Li: 
Kun kandelo kaj lanterno 
Kaj brulŝtipo pina 
Serĉos mi, ĉu estas ie 


Honestec’ knabina. 


Ŝi: 
Serĉos mi kun luno, steloj, 
Kaj la sun’ lumanta, 
Eble trovos mi junulon 


Kun koret' amanta. 


Li: 
Mi, serĉinte la knabinon, 
Scias en ĉi-horo: 
Por eltrovi plej honestan — 


Sonu per la oro! 


Si: 
Lumiginte, rigardinte, 
Nun mi diros vere, 
Ke junulo Ciu amas, 


Sed — sin mem sincere. 


Li: 
Mi jam trovis plej honestan, 
Karan, la serĉitan, 
Belan, dolĉan, en butiko — 
Pupon la pentritan. 


Ŝi: 
Mi jam trovis unu solan, 
Estas tiu kara: 
Brava, juna militulo 
Sur portret' centjara. 


Li: 
Ekrigardu pup’ pentrita 
Ame per okulo, 
Eble el portret’ ĉevalen 
Saltos militulo. 


Si: 
Militul' pentrita saltu 
Sur ĉevalon flame! 


Eble en pentrita pupo 
Kor’ ekfrapos ame! 

68. 


EN LA VALO NEĜA VENTO. 


(El Piotr Dalman.) 


Na dolinie zawierucha 
Mokrym sniegiem dmie, 


—I~I-~I—) 


En la valo neĝa vento 
Blovas ĉiam pli; 
Fajro sur kameno mia 
Krakas ĉirkaŭ mi. 


Ĉe l' kamen” el pipo ringe 
Fumon lasas mi... 

Ĉiuj rememoroj miaj 
Flugas for kun ĝi. 


Kie estas la esperoj, 
La junec' el or? 

Kiel vento la blovanta 
lli flugis for! 


Vent' sen celo, mi sen celo, 
Kun vi, fumo, tri.. 

Tri sen celo en la mondo 
Kune flugu ni! 


69. 
FABLETOJ POR INFANOJ. 


(El Stanislaw Jachowicz.) 


Staś na sukni zrobit plamę, 
Placze i przeprasza mamę. 
—|——1——|—— 
——|I-~I-~ 
Staĉjo veston makuletis, 
Ploris kaj pardonon petis. 
Panjo la okazon trovas, 
Por diri: „La veston purigi ni povas; 
Sed la tuta vivo via 
Restu sen makulo ia, 
Ĉar vi kredu ĝin, karulo, 
Ne puriĝos la makulo.“ 


Nie rusz, Andziu, tego kwiatka, 
Róża kole, rzekla matka. 


„Rozon vi ne tuŝu, Anjo, 
Dornoj pikas!“ diris panjo; 
Sed Anneto ne obeis, 
Pikis sin kaj poste veis. 

70. 


LA VIBURNO. 


(El Teofil Lenartowicz.) 


Rosta kalina z liściem szerokiem, 
Nad modrym w gaju rosta potokiem. 
Kreskis viburno, la folíara, 
Super lazura torento klara. 
Roson, pluveton ĝi trinkis gaje, 
En suno varma sin banis maje. 
Kaj en julio, sur la branĉetoj, 


Ekbrilis ruĝe la koraletoj. 


Viburn’ knabine bele sin vestis, 
Kaj akvo — ĝia spegulo estis. 
La vento kombis ligojn de l’ haro, 


Okulojn lavis rosa gutaro. 


Ĉe la viburno, tie proksime, 
Janko ŝalmetojn faris kutime. 
Lia muziko flugis kun vento 


Apud viburno, super torento. 


Liaj kantetoj, malĝojo-plene, 
Fluis sur roso ĉiumatene; 
Do lin atendis la foliara 


Viburno, kiel knabino kara. 


Kaj en aŭtuno, kiam tombeto 
Jankon sub nigra kovris kruceto, 
Viburno — amis lin evidente — 
Ĉar foliaron disblovis vente, 

En akvon ĵetis koralojn foje, 


Tutan belecon perdis malĝoje. 

71. 
УАМА PLENDO. 
(El Adam Asnyk.) 


Daremne Zale, prózny trud, 
Bezsilne zlorzeczenia! 


01-1-5169) 


Jen vana plendo kaj sopir’, 
Senforta la malbeno! 
Pasintajn formojn sorĉa dir' 
Ne kaŭzos al reveno! 


Mond' ne redonos, en regres', 
Vidaĵojn de l' revado; 

Eĉ fajro, glav', ne estas ĉes' 
Al pensoj en kurado! 


Kun vivo iri devas ni 
Kaj novan vivon doni; 
Sed ne per velka laürfoli' 
Obstine kapojn kroni. 


Ne fluos reen viva ond" 
Senfrukta peno Cia; 
Koler' senforta, ĉar la mond' 


Sur vojo iros sia! 


72. 


CIELARKA FABELO. 
(El Adam Asnyk.) 


Od kolebki biegla za mna 
Czarodziejska baśń tęczowa. 


De lulilo min postiris 
Ĉielarka mirfabelo, 
Kaj ĝi flustris melodie 
Sorĉ-parolojn al orelo. 


Naskis ĝin en fruvespero 
Vartistinoj-babilado, 

Kaj kun mi ĝi poste dormis 
Kaj min kisis dum sonĝado. 


Ĉiam kune vekiĝante, 

Ni elkreskis el luliloj, 

Kaj ĝi min en strangan mondon 
len portis sur flugiloj — 

Super la purpuraj maroj, 
Super la argent'-riveroj, 

Sur la Cielarka ponto 

En transmondon de misteroj. 


Malfermiĝis laŭ jurvorto 
Rok-pordeg' el diamantoj, 
Kaj mi paŝis en sorĉlandon 


De fantomoj kaj gigantoj. 


Kaj post mi pordegon fermis 
Aŭ feino aŭ diino, 

Do mi iris en la landon 
Vagi ĝis la vivofino. 


En la stranga lando, kie 
Ĉio vivas kaj parolas, 
Kie ĉiu ŝtono spiras 


Kaj fariĝi homo volas — 


Iris mi tra helbrilanta 
Arbareto orfolia, 

Kie floras en la ombro 
La filika. flor’ magia. 


Iris mi tra l’ arbareto, 
Kie arboj kantojn bruas, 
Kie de l junec’ eterna 


La kristala fonto fluas. 


Kaj salutis min envoje 
La okuloj de florrondoj 
Per rigardo forturnita 


Al senlima spac' de mondoj. 


Kaj salutis homavoĉe 
Min birdaro kolorplena 
Kaj montradis pluan vojon 


Ĉe l’ abismo malserena. 


Kaj obeis mi aŭguron, 
Trinkis mi el viva fonto, 
Tra sovaĝa la dezerto 


Iris mi sen tim' al monto. 


Vane siblis la rampaĵoj 
Kaj fantomoj min teruris; 
Mirhelaĵon rigardante, 


Mi antaŭen ĉiam kuris. 

Post trairo de l' dezerto 

Kaj de l akvo ŝaŭm-ondanta, 
Mi ekstaris apud monto 
Vertikale leviĝanta. 


Supre brilis la kristala 
Kastel' de gigant' kruela, 
Kies sorĉan povon spertas 
Virgulino la plej bela. 


Antaŭ la kastelo drakoj... 
Ruĝajn faŭkojn larĝ-distiras 
Kaj per oraj fajroflamoj 


Ĝis la nuboj supren spiras. 


Hirtigante bronzajn skvamojn, 
[li gardas sorĉ-trezeron, 

La plej belan virgulinon, 

De kristal'-kastelo gloron, 


Tamen malgraŭ vigla gardo 
Mi ekvidis ŝin sur monto, 
Ŝin, pro kiu mi alvenis 
Doni vivon kun volonto. 


Havis $i sur frunto stelon, 
Sub piedoj rikoltilon 

De lun”, kaj anĝel'-vizaĝon, 
En okuloj lazurbrilon. 


Tuj rigardo ŝia vekis 
Mian amon en la koro, 
Kaj al ŝi nun supren-celi 
Mi komencis kun fervoro. 


Do mi tuj, ĉe P glata muro, 
Per plektaj de konvolvuloj 
Super senfundaj' ekpendis, 
Ŝin serĉante per okuloj. 


Kaj mi grimpis ĉiam supren, 
Jam proksime ŝin admiris, 
Kaj al rava reĝidino 

Ambaŭ manojn mi eltiris. 


Tuj mi kaptos ŝin en brakojn... 

Ve! hederoj sin disŝiras — 

Kaj mi falis en abismon, 

Kaj pereas kaj sopiras!... 

Kvankam kora sang' forfluas, 
El abismo, la malhela, 
Vokas mi: ,Ho kavaliroj! 


Kuru, kuru post la bela!* 


Grimpu supren! бїат supren! 
Vin sur nigrajn rokojn svingu, 
Ke alvenu feliĉulo 


Kaj posede ŝin atingu! 


Se li ne atingos — falos, 
Ne vantiĝos vivo lia, 
Ĉar plej bona vivoparto 


Estas postkurado tia. 


Vidi eĉ de malproksime 
Sorĉ-kastelon el kristalo, 
Indas iri sango-page 

Al la land' de l' idealo. 


Se denove komenciĝi 
Povus mia vivokuro, 
Duafoje mi postkurus 


Belulinon en lazuro. 


73. 


AL LA VIRINO. 
(El Marja Konopnicka.) 


Czy wiesz ір piękna i ty u$miechniona 
Której usteczka rozchyla pustota. 


, 


(6) | —~ | 2—3 We EDDA 
EU MT 


Cu vi scias, Vi bela kaj vi ridetanta, 

Kies buŝon disigas gajeco petola, 

Kion signifas tiu sankta vort „mi amas“, 
Kiu flugas el brusto kiel ora sago, 

Kaj simile al reĝa purpura kurteno 
Apartigas vin, kiu emocie flamas 

Kaj pro feliĉorevoj estas kor-tremanta, 
For de ĉiuj la homoj sur ter’ en ĉi tago, 
Ke vi brakojn malfermu—nur al unu sola? 


* * 
* 


Cu vi scias pri tio, papilio, floro, 

Vi kantema birdeto de printemp'-mateno, 
Ke tiu sama horo, kiam, buŝo via 

Diras la vorton, estas de mirakloj horo? 
Ke tiam hellumiĝas tuta mondo dia, 

Ke ĉiu viva fonto ekŝprucas arĝente, 

Ke de printempa rozo ruĝiĝas burĝono, 
Ke mirindaj vidajoj sonĝaj Ĉi-momente 
Enkorpiĝas sub via blank-mano tremanta? 
Ke, kiel sun' en prismo, en viaj pupiloj 
La vivo rebriligas milojn da mirbriloj 

Kaj fleksiĝas radio ĝia brilianta?... 

Ke, al viaj piedoj, nokt' el sia krono 
Arĝentajn rosoperlojn ŝutas el ĉieloj? 
Ke, pro via kortuŝo, eĉ tremas la steloj? 


* * 
* 


Cu vi scias pri tio, ke la vort' „mi amas“ 
De plej puraj altaroj vin faras pastrino? 
Ke tiu sento, kiu virgece ekflamas 

Kaj ardas sur vizaĝa blankeco lilia, 

Kaj diamant'-fajrere brilas en okulo, 

Ne estas nur feliĉo, sed ora pesilo, 

Kiu tutmondan movon daŭrigas sen fino; 
La unua fajrero de l' grandega brulo, 
Kiu mondon per sia ĉirkaŭprenas brilo, 
En ĉeno de Г kreado la unua ero? 

Ĉu vi scias, ke kiam krepuska mistero 
Elsinigis la junajn formojn de la tero, 
Staranta en ĥaoso, en nudeco sia, 

Unua vorto, kiun Dio el etero 

Eldiris tiam, estis: „mi vin amas, tero!” 


* * 
* 


Aŭskultu do! „Mi amas“ tute ne parolas; 
Mi, kiel karesata reĝino en domo, 

Tra l' viv' sur florsternata vojo iri volas; 
En viaj kisoj volas mi sveni ebria; 

Al mi ĉiumatene lumu ora suno; 
Ĉiuvespere, kiel lampo diamanta, 
Ekbrulu, super mia Кар’, arĝenta luno; 
Mi volas, ke vi aŭdu min dum tago tuta, 
Kaj renkontu per via rideto saluta, 

Kaj kantu al mi kiel najtingalo kanta; 
Mi volas, ke min nutru ŝvit-laboro via; 
Mi volas, ke vi kiel ombro, efo mia, 


Ĉiam por mi responda, vivu mallibere. 


Ne, — „mi vin amas“, tio signifas laŭvere: 
Kun vi mi levos ŝarĝon, vivo ĝia nomo! 
Mi estos via lumo, ornamo en domo, 
Mi portas al vi sanon, pacon kaj trankvilon! 
„Mi amas“ tio diras: idealo via, 
Kaj ĉiu via celo estas same mia; 
Ni kune laboradu, ke tago radia 

Al ter' pli frue sendu sian brilon! 
Kaj mi volas, ke via vojo estu mia, 
Via deziru estu de mi la deziro, 
Ke estu vi de mia konscienc” inspiro, 


Kaj min konduku — al spirito dia. 

Kurante Cirkaüprene, unu Ce alia, 
Du spiritoj en regnon de la eterneco, 
Ni briligu en mondo, la malhela nia, 
Stelaran vojon de la estonteco. 
Mi volas vian scion ankaü ekposedi, 
Kiel juron konservi Ciun vian vorton, 
Kun vi mi volas revi, sopiri kaj kredi 
La nerompeblan, la spiritan forton. 
„Mi amas“, tio diras: mi volas partigi 
Kun vi maldolĉan panon de peno, doloro; 
Al malĝoja — okulojn mi volas gajigi, 
Esti la ŝildo de via honoro. 
Sur via brust' mi estos blanka rozofloro, 
Ardanta per mistera flameto radia; 
Mi volas esti kiel rubin'-sigelilo, 
Sur senparola kara buŝo via. 
Forgesite, mi volas vivi en trankvilo 
En ia mond-angulo, sed al vi komuna... 
Kaj al nia ideto, super la lulilo, 


Kanti kantetojn en nokto senluna. 


+ * 
* 


„Мї amas!* tio diras: spirito libera! 

Mi ne volas flugilojn ligi viajn helajn, 
Nek forĝi vin al zorgo malvasta, mizera, 
Vin, kiu kvazaŭ aglo kutimis al kuroj, 
Supren, laŭ pensoflugo, en altojn ĉielajn, 


Por plekti neston tie en lazuroj. 


Mi ne volas vin ŝarĝi kiel fer-kateno, 

Nek ligi vin kun tero kiel peza ĉeno; 

Mi volas nur koniĝi al vi, ho amata, 
Kiel spirito parenca kaj frata. 


„Mi amas!“ tio diras: jen mia deziro, 


Esti ĵuro de Г vero, de Г bono kaj belo, 


Esti via anima infano amata, 
Esti revado via pri ĉielo. 
Esti al via domo la blanka hedero, 
Esti al via frunto ŝirmo de sunbruloj. 
Mi volas esti via brako, penso, spiro, 
Via amiko — kaj via edzino. 


* * 
* 


Se ne batas en via brusto, ho virino, 


Kor' kapabla por amo de tia alteco, 
Ne diru: ,mi vin amas* al iu sur tero; 
Car tiu, kiu ligos kun vi sian sorton, 
Malgaje rigardante vin per sonĝ-okuloj, 
Ke li vivas, neniam li diros la vorton; 
Li, spirito premata de sia sklaveco, 


Nenion faros por la posteuloj. 

14. 
SUR LA JUNGFRAU. 
(El Marja Konopnicka.) 


Juz sie ranek rozbiela 
Na dzień wielki wesela... 
= | | -~I ~I ~I ~I -~ 
Jam blankiĝas mateno 
Por la ĝoja soleno... 
Sonas vigle signaloj, 
Jam vekiĝas la valoj: 
— Kiam estos, kiam estos Junedzino vestita? 


Bruas supro granita; 

La Junedzo, vekita, 

Matenru£on elsendas, 

Karan vorton atendas: 

— Kiam estos, kiam estos Junedzino vestita? 


Iras аг’ amikina 

Al la hejmo estrina, 

Iras kun la rozfloro 

Al renkont’ de l’ aŭroro: 


— Ho ankoraŭ, ho ankoraŭ Junedzino ne preta! 


La Junedzo sin zonas, 
Mondo kantas kaj sonas; 

Venas jun-amikaro, 

Grakas roka aglaro: 

— Kiam estos, kiam estos Junedzino vestita? 


— бїз nun ombroj ne cedas, 

Nokto forton posedas; 

Dormas akvoj en maro, 

Gis nun dormas homaro: 

— Ho ankoraŭ, ho ankoraŭ Junedzino ne preta! 


La Popoloj-Lazaroj 
Sonĝas apud altaroj 
Pri la tago radia, 


Reviviĝo la sia: 
— Kiam estos, kiam estos Junedzino vestita? 


La Junedzo atendas, 

Du riverojn li sendas; 

li iras en landon 

Kaj ripetas demandon: 

— Kiam estos, kiam estos Junedzino vestita? 


Diru, ondoj, resone: 


Ŝi jam preta duone; 

Jam sur frunto granita 
Fajra krono plektita, 
— Nur ne estas, nur re estas festa robo finita. 


La torentoj refluas, 

Fermas pordon, krak-bruas; 

Knaras pordoj el ŝtono, 

Surde ĝemas resono: 

— Ho ankoraŭ, ho ankoraŭ Junedzino ne preta! 


Vent-orgeno jam bruas, 

La Junedzo enuas, 

La Monaŭ', en talaro, 

Ringojn tenas por paro: 

— Kiam estos, kiam estos Junedzino vestita? 


Tra ventegoj, silentoj, 

Balanciĝas la gentoj; 

Pasas tempo senlima, 

Muĝas tondr' malproksima: 

— Kiam estos, kiam estos Junedzino vestita? 


En abismoj, vekite, 

La popoloj ekscite: 

— Malfermadu! — laŭtkrias — 

Tag' ekstere radias! 

— Devas esti, devas esti Junedzino jam preta! 


Junedzino nubiĝas, 

Per vualo kovriĝas: 

— Ho, malbono ne cedas, 
Ĝis nun forton posedas: 


— Ho ankoraŭ, ho ankoraŭ Junedzino ne preta! 


— Kiam tagon de l' juĝo 

Korn' anoncos kun muĝo, 

Kiam kradoj diskrevos, 

Fundoj lumon ricevos, 

Kiam levos sin valo, 

Pintoj krakos dum falo, 

Juĝa tondro ekbruos, 

Duon-mondon detruos, 

— Tiam estos, tiam estos Junedzino vestita! 

75. 


STAH. 


(El Marja Konopnicka.) 


A jak poszedt król na wojnę 
Graly jemu surmy zbrojne. 


=v [= 2585 


Kiam iris reĝ’ militon, 
Ludis trumpetar' eksciton, 
Ludis trumpetar' el oro 


Por la venko, por fervoro! 


Kiam iris Staf batalon, 
Bruis fontoj vek-signalon, 
Bruis de la spikoj spiro 


Por malbona sort’, sopiro... 
, 


Kugloj tranĉas la aeron, 
Per kadavroj sternas teron; 
Reĝoj brave jen batalas: 


Vilaĝanoj dense falas! 


Flirtas vente reĝa flago, 
Knaras ie kruco voja... 
Staĥon vundis morta sago, 
Reĝo hejm-revenas ĝoja. 


Reĝon en pordego ora 
Eksalutis bril' aŭrora; 
Sonoriloj eksonoris, 


La venkinton laŭte gloris. 


Kiam Staĥon tero prenis, 
En la kampo vent' orgenis, 
Plende kantis la tremoloj, 


Sonoretis — kampanoloj. 

76. 


DE KIAM ESTOS VI EDZINO. 


(El Kazimierz Tetmajer) 


A kiedy bedziesz moja Zonq, 
Umifowanq, poślubioną. 


De kiam estos vi edzino, 
Amata mia laŭ destino, 
Por ni malfermos sin ĝardeno, 


Brilplena, luma ter-edeno. 


Por ni aromon spiros floroj, 
Vinberaj fluos bonodoroj, 
Kaj de cejanoj kaj rozaro 


Kisata estos via haro. 


Ni iros sole, enmedite, 
De sunradia ог pentrite, 
Kaj inter arboj, senparole, 


Promenos ni kviete, sole. 


Al ni branĉetoj verdaj pendos, 
Narcisoj supren sin etendos, 
Kaj de falanta flor' tilia 


Kovriĝos kara kapo via. 


Mi vin per blankaj rozoj kronos, 
Per miozotoj blue zonos, 
Ornamos per filik' magia, 


Kaj mondon faros pli radia. 


Do kiam estos vi edzino, 
Amata mia laŭ destino, 
Por ni al tiu mirĝardeno 


Malfermos pordon amopleno. 

77 — 82. 


Libroj de profetoj. 


(El Antoni Lange.) 


10: 
I. UNUECO 


Aŭ libro de Mozes. 


Oto przemówił Bóg w plomiennym krzaku: 


Mojżeszu, Słuchaj, mów synom Adama! 


Jen Dio ekparolis en flama arbusto: 
Aüskultu, Mozes, diru al filoj de Adam! 

Mi estas via sola Dio — mi Jehova! 

Kreinto de ĉielo — de steloj — de maroj — 
De popoloj — arbaroj — ŝafidoj — leonoj, 


Kaj ĉion mi kunigis en mondo — unika! 

Aŭskultu! kunligite en ĉeno unika, 

Animo universa floras en arbusto, 

Nutras liliojn — donas idojn alleonoj — 

El Sinai profetas al filoj de Adam, 

Muĝas en tondroj — skuas profundon de maroj: 


Unuigis animon kaj korpon Jehova! 


Unu estas la Spaco — unu Di' Jehova — 
Kaj en Spaco kaj Dio — la Tempo unika! 
Unu sola Potenco ruliĝas tra maroj, 

Kaj unu suko ŝprucas en ĉiu arbusto — 
Kaj unu sango fluas en filoj de Adam — 


Per unu amo ardas patrinoj — leonoj! 


Rampajoj — kaj ĉielaj birdoj — kaj leonoj 
El vermoj eligitaj estis de Jehova, 

Same kiel plej alta el vermaro — Adam. 
Supre starante, estis li spirit' unika, 

Kiu divenis Dion en flama arbusto — 


En purpuro de l” suno — en lazur’ de maroj. 


Kaj ĉiuj de la Tempo kaj de l Spaco maroj, 
De 1 animo inspiroj, de l’ korpo leonoj — 
De 1 Historio floroj sur Natur-arbusto, 

Kiel atomoj de la esto de Jehova, 

El de Eteroj granda unuec' unika 


Falis en mirigitajn okulojn de Adam. 

Aüskultu, mirigitaj vi filoj de Adam, 
Amu animon de la eteroj kaj maroj, 
Atentu kiel en la unuec' unika 

En Edeno kunvivis ŝafidoj, leonoj: 
Ĉi unuecon krei ordonas Jehova 


Kaj tion al vi diras en flama arbusto. 


En la flama arbusto — al filoj de Adam 
Tiel diris Jehova! — Silentis la maroj — 


Kaj silentis leonoj. — Parolis Unika. 


RIMARKO. „La libroj de profetoj“ estas verkitaj en la 
artoplena formo de t. n. sestinoj. Ĉiu sestino konsistas el 
ses sesversaj strofoj kaj el unu triversa. — La versaj finvor- 
toj de la unua strofo ripetiĝas en la sekvantaj laŭ ĉiam nova 
ordigo, bazita sur la konstanta principo, ke en ĉiu sekvanta 
strofo la sesa, lasta finvorto de la antaŭiranta strofo, fariĝas 
ĝia unua, la unua — ĝia dua, la kvina — ĝia tria, la dua — 
kvara, la kvara — kvina, kaj fine la tria — ĝia sesa. Tio 
kaŭzas, ke en la lasta duonstrofo la finvortoj reaperas en la 
sama ordo, kiel en la unua. Anstataŭigante la finvortojn per 
literoj ni ricevas la sekvantan skemon: 

) abcdef 2 faebdc 


3 ctdabe 4 ecbfad 
5 deacfb 6 bdfeca 
7 a hje dje f 

78. 


П. MULTECO 
Aü libro de Brahma. 


Dolejcie Somy do ognia, bramini, 
Niech światu zagrzmi wielki hymn Rig-Wedy. 


Alver$u al la fajro Soma'n, ho bramanoj, 

Al mond' eksonu granda himno de Rig-Veda. 
Mondo, plena de dioj, senmorta lotuso, 
Estas en mov' eterna — kiel ond' de Ganga. 
El (Indra estas Agni — Indra el Varuna; 


La dio naskas dion — ĉie estas dioj! 


Kaj ĉio estas dio — ĉie estas dioj. 
Enkorpiĝojn de Agni adoru, bramanoj, 
Enkorpiĝojn de Viŝnu, Indra kaj Varuna! 
Bovinaroj kaj nuboj, kantoj de Rig-Veda, 
Gazeloj kaj knabinoj, la ondoj de Ganga, 


Jen ĉio estas dio — рап’, soma”, lotuso. 


Miliardajn polverojn enhavas lotuso, 
Miliardojn da dioj naskas ĉiam dioj. 

En la Surja-radioj, vento, ond' de Ganga, 
En larm', tra kiu vidas mondon la bramanoj, 
En arbaroj bruantaj kantojn de Rig-Veda, 


Estas spiro de dioj — spiro de Varuna. 

Antaŭtago de l' esto — kaj de l’ di^ Varuna, 
Estis spirit dormanta en Sensci'-lotuso, 

Ĝis li vekiĝis — kvazaŭ himnon de Rig-Veda 
Li aŭdus — kaj eliris tuj el li la dioj, 
Miliardoj da dioj — devasoj, bramanoj, 


Elefantoj, montsuproj — palmoj — ond' de Ganga! 


Brulu al ni, ho Agni! Fluu, ond' de Ganga! 
Lumu, ho Indra! Lumu lazur' de Varuna! 
Bhagavat! vian supron iras la bramanoj, 

Por akiri la floron de forges'-lotuso, 

Kaj limon de korpiĝoj! Ĉie estas dioj — 

En tomboj, vivoj, sonas kantoj de Rig-Veda. 


Al mond' eksonu granda himno de Rig-Veda. | 
Fluas movo de l' esto — kiel ond' de Ganga, 
Milionoj da trioj naskiĝas. La dioj 

Iras en nuboj kaj en sunoj de Varuna, 

Sed ree profundiĝos en Sensci”-lotuso; 


Limon de transformiĝoj trovos — la bramanoj. 


Aum! kantu bramanoj — himnon de Rig-Veda! 
Jen ekfloras lotuso — fluas ond' de Ganga — i 


Adoron al Varuna! — Ĉie estas dioj! 

79. 
ПІ. BATALADO 


Aŭ libro de Zarathustra. 


Onego czasu w serce Zoroastra 


Z nieba Iranu splynefo honover. 


En tiu tempo al la kor’ de Zarathustra 
El Irana ĉielo defluis honover!), 

Kaj li ekvidis veron per spirit' radia 
Kaj vokis: Arjoj, estos venkita Ahriman, 
Ĉar leviĝis la luma di' Ahura-Mazda, 


Kaj en la suno iras — venkont' de krepuskoj. 


Eterne kun la lumo batalas krepuskoj: — 
Divoj?) ĉiam ribelas kontraŭ Zarathustra, 
Krepuskon ĉiam venkas di' Ahura-Mazda 
Kaj teren sendas — kiel la sian honover, 
Virojn, kiuj batalas kontraŭ di' Ahriman, 


Per belo, bono, kiel pafarko radia. 


Pelvanoj?) de la lumo, en krono radia, 
Kuraĝege atakas murojn de krepuskoj 

Kaj en rubojn faligas regnon de Ahriman; 
Dum tondre sonas suna himn' de Zarathustra, 
Plivastiĝas ilia kono de honover, 

Kiun sendis sur teron di' Ahura-Mazda. 


1) Honover—vorto de malkaŝo, rivelajo. ?) Divoj—mal- 
bonaj spiritoj, demonoj. 3) Pelvan—heroo. 

Sunojn kaj florojn donis di' Ahura-Mazda. 


Lia don’: ĉio bona, brilanta, radia — 
La kanto — kaj la amo — de scio honover! | 
De Ahriman kreitaj: veneno, krepuskoj, 

Dolor' — kaj dubo en la kor' de Zarathustra — 


Militoj de popoloj — verko de Ahriman. 


Terura estas iam forto de Ahriman — 
Malfortiĝas la luma di' Ahura-Mazda, 

Kaj vane vokas lran: venu Zarathustra, 
Kiu dispelos per la rigardo radia 

Nubon de Ahrimanaj densegaj krepuskoj — 


De krepuskoj, en kiuj pereas honover! 


Sed denove eksonos laŭte la honover, 
Pro timego ektremos regno de Ahriman, 
Kiel nuboj en suno — diskuros krepuskoj! 
Kaj denove vekiĝos di' Ahura-Mazda 
Kun sia suna ŝildo — kun glavo radia! 


Ekbrulos en Irano fajr’ de Zarathustra. 


Kanto de Zarathustra -— jen granda honover — 
En la sonĝo radia! — Jen falos Ahriman, 


Venkos Ahura-Mazda — pereos krepuskoj! 

80. 


IV. AMO 
Aü libro de Jezus. 


А gdy zabfysia betlehemska gwiazda, 


Wiatr powiat świeży od góry Oliwnej. 


Kaj kiam ekradiis betlehema stelo, 
Freŝa vento ekblovis de monto Oliva, 
El ĉielo aŭdiĝis la voĉo: Hozanna! 
Hozanna al popoloj! Jen naskiĝis Jezus! 
Dio, kiu alvenas kun bona novaĵo — 


Pri savo el la larmoj, amo al malgrandaj. 


Benataj la animoj estas ĉe malgrandaj, 
Ĉar la ilia estas betlehema stelo! 

Ĉar por ili alvenis kun bona novaĵo 

Kaj la amon anoncis sur monto Oliva — 
Filo de senmakula virgulino, Jezus! 


Al la popoloj regnon dian kaj hozanna! 


El ĉielo defluis amo, ho hozanna! 
Amo por la spirite malriĉaj, malgrandaj, 
Amo por la malĝojaj. Amo estis Jezus, 
Kaj amo estis lia betlehema stelo. 
Kiuj estas plorantaj sur monto Oliva — 


Pro amo ili kredu je bona novaĵo! 


181 


Benataj estas, kiuj kredas je l' novaĵo, 


Kiu en koroj bluas kiele hozanna, 

Kiu spiras aromon de branĉo Oliva, 

Kiu portas favoron, amon al malgrandaj — 
Brilas al la premataj — per pardono-stelo! 


Hozanna al popoloj! Ĉar naskiĝis Jezus. 


Sur la tero judeja jen naskiĝis Jezus, 
En la urbo Nazaret aŭdiĝis novaĵo! 
Magojn al li kondukis betlehema stelo, 
Kaj la paŝtistoj vokis al li: ho hozanna! 
Kaj sekvis lian vojon aroj da malgrandaj 
De la Jordanaj ondoj ĝis monto Oliva. 


Kaj li instruis homojn sur monto Oliva, 
Kvankam antaŭe sciis la Golgoton — Jezus! 


Al premataj — silentaj — kaj al la malgrandaj | 


Dia ŝafido iris kun bona novaĵo. 
Hozanna al vi sonu, ho Kristo, hozanna — 


Super kruco radias via sava stelo! 


Ekradiis la stelo — sur monto Oliva. 


Je eterne hozanna — venis teren Jezus — 


Kun la bona novajo — amo por malgrandaj. 


81. 


V. NEPRECO 
Aü libro de Mahomet. 


Jeden jest Allach, jeden jego prorok, 
Więc, gdy okryty skórami wielbłąda. 


Nur unu Allaf, unu nur lia Profeto. 

Do kiam li, kovrite per fel” de kamelo, 
Sola meditis inter araba dezerto, 

Tiam al li ekvokis Allaĥ el ĉieloj: 

Iru, mia profeto, diru al popoloj, 


Ke plej alta el leĝoj estas la Nepreco! 


Jen super ĉio regas senŝanĝa Nepreco: 
Mizera almozulo, plej alta profeto, 

Reĝo, potenca estro de multaj popoloj, 
Ne havas pli da povo ol hund' aŭ kamelo, 
Kontraŭ potenco, kiu fluas el ĉieloj 


Al grandaj urboj kaj al araba dezerto. 


Sur maro — en arbaro — aŭ en la dezerto 
Vi ne forkuros sorton, kiun la Nepreco 
Per eterna verdikto sendas el ĉieloj. 
Nek sen ĝia ordono naskiĝos profeto, 
Nek vi ploros la perdon de via kamelo, 


Nek por interbataloj leviĝos popoloj. 

La steloj — la brutaroj — same la popoloj, 


Kiuj velas sur maroj — aŭ en la dezerto 
Kuraĝe migras dorse sur sia kamelo, 
Devas subiĝi al la senceda Nepreco — 
Kaj de neniu reĝo — neniu profeto — 


Ŝanĝita estos alta verdikt' de ĉieloj! 


Nevenkebla jen estas volo de ĉieloj! 

Do humiliĝi devas antaŭ ĝi popoloj: 

El ĝi nur la senmorta naskiĝas profeto! 
Ĉiun larmon — kaj ĉiun palmon en dezerto, 
Kiel kalkul'-ciferojn, — tiel la Nepreco 


Konas — kaj prikalkulas paŝojn de kamelo. 


Do vi, migrante sur la dorso de kamelo, 
Ne atentu, ĉu vento muĝas el ĉieloj; 
Ĉar kiam ĝin ordonas senceda Nepreco, 
Unu haron ne perdos vi inter popoloj, 
Nek pereos sur maro, nek inter dezerto! 


Tiel parolis Allaf — aŭskultis Profeto. 


Do leviĝis Profeto — en fel” de kamelo, 


kl sovaĝa dezerto - - laŭ voĉ’ el ĉieloj — 


Iris li al popoloj — anonci Neprecon. 


83. 


VI. LIBERIÓO 
Aü libro de Budda. 


Wśród ludu Sakjów 2уё królewicz Budda 


W zamku rozkoszy. Mistyczne Agama. 


Inter Sakja popolo vivis princo Budda 
En kastel de volupto. Mistika Адата!) 
Puŝis lian animon al dezertaj $ungloj?). 
Pri mizer li ne havis plenon de konscio, 
Sed sentis eternecon de form-disvolviĝo, 


De ĉiusuferado, kies lim’ — Nirvana. 


Ĉiujn mizerojn al li konigis Nirvana; 
Do forlasis kastelon sian reĝan Budda, 
Sciante pri eterna sufer'-disvolviĝo, 
Kaj liberiga el la suferoj Agama. 

Jes, fonto de mizeroj estas senkonscio! 


Do lasinte kastelon — li iris al ĝungloj. 


Li sufokis de l' esto volon kaj en ĝungloj 
Serĉis ekkonon. Tie en li pri Nirvana 
Kaj antaŭaj korpiĝoj vekiĝis konscio. 
Sub ombro de figujo ekmeditis Budda, 
Kiam sur lin defluis la sankta Agama, 


Kiel la liberiga ĉiam disvolviĝo. 


1) Agama — celado, malkaŝo, ekkono, religio. ?) Ĝun- 
gloj — arbaraj dezertoj. 

La estojn puŝas supren plua disvolviĝo. 
Suno — la tera globo — la dezertaj ĝungloj, 
Kaj la homaj spiritoj kaj dia Agama 

Tra jarcentoj sur supron iras de Nirvana, 
Kiu rompas neprecon, Veron vidis Budda, 


Ke liberigas el la avidoj — konscio. 


Plej alta kredo estas de vero konscio, 
Plej alta ver’ — eterna spirit'-disvolviĝo, 
Plej alta el spiritoj sur ter” — estis Budda! 
Sufoku korp-avidojn! En la verdaj ĝungloj 
Meditu kiel Budda. — Kaj tie Nirvana 

En vi lumigu vian la Buddi-Agama'). 


Veron en via koro veku la Agama. 

Kaj pri la universa mizero konscio 

Nasku en ĝi kompaton grandan. Vin Nirvana 
Perfektigu. Transforma via disvolviĝo 
Ekhaltu. Iru en la dezerton de ĝungloj 


Kaj fariĝu el via meditado Budda. 


Fariĝos fine Budda! — Fariĝos Agama — 
En spiritoj kaj ĝungloj — aperos konscio, 


Ke esto — disvolviĝo, — ke limo — Nirvana. 


1) Buddi-Agama, celado al Budda, religio de Budda 


85. 


VI ESTAS KIEL AURORO. 


(El Józef Jankowski.) 


Ty jesteś piękna, jak zorza, 
A tak bolaca, jak rana. 


Vi estas kiel aŭroro, 
Sed kiel vundo dolora; 
Por vi ekfloras mirinde 


De revoj lando kolora. 


Mi metis vin en animon, 
Kiele rozon, aŭroron; 
Aŭroro sange ekflamis, 


La rozo vundas la koron. 


Kaj vokas ĉiu guteto 
De mia sango la kora: 
Vi estas kiel aŭroro, 
Sed kiel vundo dolora. 

84. 


“KANTO PRI VENTO. 
(El Leo Belmont.) 


О, gdybym mia! wiatru potęgę i tchnienie, 
Wnet życia ja zmienilbym tlo. 


Se havus mi forton kaj spiron de vento, 
De viv' aliiĝus fason”, 
Mi estus semanto de ama la sento, 


Siranto de ĉia malbon’. 


Per polvo friponojn blindigus mi kure, 
Falegus malver'-bastion'! 
Mi kverkojn fierajn fleksadus terure, 


Karesus je roza la kron'. 


Mi plorus poeton, sur tomb', kun betulo, 
Mi vipus la maron sen lac’; 
Sur vojo ŝtonegojn mi skuus fortulo, 


Ke muĝus la поке per minac’. 


La poplon maljunan al dormo lulante, 
Ridetus mi kun акасі”; 
Fluginte en kampon, sonorus mi kante, 


Ho! forton de l” vento al mi! 


85. 
PROMETEO. 
(El Zygmunt Rózycki.) 


Jam Prometeusz, przykuty do skaty, 
Powrozem losów spetany bolesnie. 


-—-|--|-—-|-—- 
—I=vl—=~I~I[-~ 

Mi, Prometeo, forĝita al roko, 

Per $nur' de sortoj ligita dolore 

Al glita muro de glaci'-amasoj, 

Ruliĝas kaj ŝiriĝas en turmentoj! 

Rokrandoj vundas la streĉitajn brakojn, 

Kiuj perforte volas liberiĝi. 

Ŝiriĝas mi! Fortikaj ŝultroj tremas, 

Brust’ spiras lafon de volvitaj flamoj, 


Anim’ premiĝas, kor” pulsas sopire! 


Ŝiriĝas mi, ruliĝas! Kaj jen, supre, 
Arĝente brilas laktvoja turniĝo; 
Stelar'-orgioj freneze fajreras, 

De lunfantomoj fluas la orajoj, 
Ĉirkaŭŝprucante per lumplenaj rondoj! 
Streĉigas mi! Ho povu mi disrompi 
De propra malgrandeco la katenojn, 


De sort' mokanta disŝiri la ringojn, 

Leviĝi supren per agla flugado, 
Plektiĝi en harligon de kometoj, 

Per brust' ekbati ŝildojn de lazuroj, 
Elŝiri de ĉielo la misteron, 

Kaŝitan en ondantaj, blankaj nuboj, 
En spiroj de tag'ĝo, en purpuro 

De sunsubiroj printempaj, kvietaj; 
Poste ekflugi ankoraŭ pli alten, 

Per korfajrer' ekbati sunan ŝildon, 
Kapti la torĉon de flamaj torentoj, 
Kapti la fulmon — kun fulmo stariĝi, 
Kiel demono sur plej alta supro, 
Malsupren ĵeti ĝin — ĝi tondru, knaru, 
Muĝante kuru tra tero-plataĵoj, 

En splitojn rompu trabaĵon de l' mondo, 
Kaj ĝi forviŝu la kruston de l' tero; 
Per uragano-vipoj, fulino-fajro, 

Batu homaron, furioz-ebrian. 

Batu homaron, en koto putrantan, 
Kiu estingas korojn en pek-marĉoj, 


Kaj la spiritojn makulas per falso. 


Ruliĝas mi! Streĉita ŝultr' laciĝas, 
Proteste tremas kor', ribele krias, 

Ke malesper’, malbon’, mallum’ ĉirkaŭe, 
Ke estingiĝis lucernoj de l' vero, 

Ke ĉio estas fumo, iluzio, 


Anstataŭ vort', miraklofara ago! 


Ŝiriĝas mi, ruliĝas! Sed jen kio? 
Mi aŭdas ian ploron malproksime, 
En kiu vibras ĉiuj kordoj koraj; 

Mi aŭdas ĝemon kaj adiaŭ-psalmojn, 
Kiuj nomiĝas „Neniam“ — „Eterne“. 
Mi vidas milojn da frenez-vizaĝoj, 
Da koroj, kiujn konsumas sopiro 

Al lando de la eterna fratiĝo, 

Al hela bordo de liber’ konstanta, 
Kiu al ĉiuj malfermos sezamojn 


De Г vivo-ĝojo kaj de l’ morto-ĝojo. 


Streĉiĝas mi, ruliĝas! Donu spiron! 
lom da povo por unu momento! 

El supr' ĉiela mi ne jetos fulmojn, 
Nek volas mi per fajroflamoj spiri, 
Sed iri volas en valojn! en valojn! 
Kapti homaron per la flamaj brakoj, 
Premi ĝin forte al brusto sanganta, 
Kaj per titana svingo de sufero 


Ĵeti vizaĝen al suno! 

86. 


AVERTO. 
(El Józef Kotarbiński.) 


Mniemasz, że stoisz wysoko, 
Gdy inni ludzie zbyt nizķo? 


Vi pensas, ke pli alta staro 
Vin levas super aliulojn? 
Sur svarmon de la formikaro 


Ekturni volu la okulojn! 


Jen iras da formikoj strio... 
Egala nia vojo tera: 
Do ne ŝajniĝu duondio, 


Dum vermo estas vi mizera. 


87. 


FRATA PARO. 
(Kanteto.) 


Wegier, polak, dwa bratanki 
I do szabli i do szklanki. 
ЕЕЕ 
Pol', hungaro: frata paro, 
Dum batalo, drink-regalo. 
Vigla kapo, brava koro, 


Benu ilin di'-sinjoro! 


88. 


LA KOZAKO. 


(Popola kanto.) 


Tam na górze jawór'stoi, 
Jawór zielenieŭki. 


11-6160) 


Sur monteto tie staras 
Verda la acero; 
Mortas juna la kozako 


Sur la fremda tero: 


— Mortas mi, en fremda lando 
Venas mia fino, 
Do alvoku la patrinon, 


Mia amatino! 


Kaj alvenis la patrino, 
Venis patrineto, 
Turnis palan la vizaĝon 


Kontraŭ la fileto: 

— Ho fileto, mia kara, 
Devis vi perei, 
Car ne volis vi konsilojn 


De l’ patrin' obei. 


— Mi vin petas, patrineto, 
Bele enterigu: 
Oni batu sonorilojn, 


Kaj orgen-ludigu; 


Sed ne gvidu min al tombo 
Pastroj, nek diakoj, 
Nur en teron ukrainaj 


Metu min kozakoj. 


89. 


EBENIGU VI. 
(Popola kanto) 


Porównaj Boze 


Góry, doliny! 


——|—-|-— 
— | —[—— 

Ebenigu vi 

Montojn, valojn, Di', 

Ke estu tut-ebene! 

Gvidu, ho Sinjor’, 

Lin al mia kor', 

Dimanĉe frumatene! 


Malgraŭ la dimanĉ' 
Pelu, ho fianĉ', 
Ĉevalon vian voje; 
Estas mia kor' 
Plena de dolor', 


Kaj plendas mi malĝoje. 

90. 


HO VIBURNETO CE 1? TORENTO. 
` (Popola kanto.) 


Czego kalino w dole stoisz? 
Czy ty sie letniej suszy boiszP 


— Ho viburneto ĉe l' torento, 


Ĉu vin timigas seka vento? 


— Se mi ne timus pri sek-vento, 
Mi ja ne starus ĉe l' torento. 
Sur la monteto mi stariĝus, 


Al la acero egaliĝus. 


— Vi disvolviĝu, viburneto! 
— Kaj vi pripensu, knabineto! 
— Jam pripensado mia pasis: 


Patrinon, patron mi forlasis. 


91. 


MACJEK. 


(Popola kanto.) 


Idzie Maciek bez wies z bijakiem za pasem 


ГА 


Pospiewuje sobie tym-dy-rym-dy czasem. 


Kun batil' ĉe zono iras Macjek voje, 
lam li ekkantas „tim-di-rim-di“ ĝoje. 
Se iu baras straton, 

Ricevas kapobaton. 

Ој da, dana! 


Ve! jen malsaniĝis Macjek nia kara, 

En drinkej' ne estis dum vespero kvara; 
Jam al ni ne kantetas, 

Bieron ne aĉetas. 

Ој da, dana! 

Mortis Macjek, mortis, venis lia horo; 
Pacon la eternan donu Di'-sinjoro! 

Li estis brava viro 

Gis lasta sia spiro. 

Oj da, dana! 


Nia Macjek ku$as sur kverka tabulo. 
Se muziko ludus, saltus li, mortulo; 
Mazuro, animforte, 

Moviĝas, eĉ postmorte. 

Oj da, dana! 


92. 


DONU MIN AL JANKO. 
(Popola kanto.) 


Matus, moja matus, dajże mnie za Jaśka, 
Spodobaly mi sie kóleczka и paska, 


—-——-1————1——1—— 


Donu min al Janko, mia patrineto! 
Plaĉis al mi liaj ringoj ĉe l' zoneto, 
Plaĉis al mi ringoj, kaj liphar' tordata, 
Do min edzinigu, patrinet' amata! 


Oj dana! oj dana! 


Diru al mi, kion diri nun vi volas, 
Ĉar mi ĝin ne scios, se vi ne parolas. 


Oj dana! oj dana! 


Ho edziĝu, kara, vi bonfartos, frato: 
Havos vi amadon, plendos pri malsato. 


Oj dana! oj dana! 

93. 


FAJRELIGU HUFUMETOJ. 
(Popola kanto.) 


Podkóweczki, dajcie ognia, 
Bo dziewczyna tego godna. 


=== =] sao 


Fajr-eligu hufumetoj! 
Indas tion knabinetoj. 
Se ne indus eĉ knabino, 
Kalkan-frapu ni sen fino: 


Ĝis, ĝis, ĝis, Zis maten’, 


Frapu vigle per botetoj! 
Ŝtalaj estas hufumetoj, 
Ke eliĝu fajreretoj! 
Frapu vigle per botetoj 
Ĝis, ĝis, ĝis, ĝis maten”. 


XXI. 
Pola-kasuba. 


94. 


DEDICO AL KRASZEWSKI. 
(El Jarosz Derdowski.) 


We nam droge otworzele 
Bez cerpliwg proce. 


—~I~I ~I) 


Vi malfermis al ni vojon 
Per laboro cela; 
Vi eklumis kiel suno 


Inter nokt” malhela. 


Tra tricol-tabuloj nune 
Vidas ni mirinde, 
Kvankam laŭ kalumniuloj 
Ni naskiĝas blinde. 


Ĉar vin polaj balt-maranoj 
Laümerite amas, 
Mian tre modestan verkon 


Via nom' ornamas. 

Prenu de kantist' kaŝuba 
Simplan la rimaron, 
Kiun meti mi kuraĝas 


Sur patruj'-altaron. 


Jen malnova rakontado 
Pri la vivo, moro; 
Kion mi kolektis hejme, 


Prenu ĝin, Sinjoro! 


Dum Vistulo de Krakovo 
Nian maron fluos, 
Polan kredon, polan lingvon 


Tempo ne detruos. 


Jen, el kor-profundo nia, 
La konfes' popola: 
Dum ni vivas, ne pereos 


Kaŝubejo pola! 


XXII. 
Portugala. 


95. 


KOMENCO DE LUZIADOJ. 
(El Luiz Camóes.) 


As Armas. e os Baróes assinalados, 


Que da occidental praia Lusitana. 


wv | — 


I 
— | S — 


Batalojn kantas mi de l’ heroaro, 
Kiu de Г hejma bordo luzitana 

Tra l ne ankoraŭ ŝipirita maro 

Ĝis trans insulo velis ТаргоБапа!), 
Kaj da danĝeroj en militofaro 

Pli venkis, ol permesas fort” homana, 
Ĝis kiam, inter malproksimaj gentoj, 


Stariĝis novaj regno-fundamentoj?). 


1) Cejlono. ?) Portugalaj kolonioj en orienta Hin- 


dujo. 


ug a 

Kaj kantos mi de reĝoj glor-memoron, 
Kiuj potencon de la imperio 
Disvastigante, sanKtan kruco-gloron 
Firmigis en Afriko kaj Azio, 

Per heroaĵoj, kies altvaloron 
Laŭrkronis senmortec' en historio. 
Rakontos ĉion mi en kanto-partoj, 


Se vi min helpos, ho geni” de l' artoj. 


Ĉesu de l' saĝa Greko kaj Trojano 
Ŝipirojn laŭdi, kiujn ili faris, 

Kaj kiel Aleksandro kaj Trajano 
Por venkaj militiroj sin preparis; 

Mi kantos vin, ho glora Luzitano, 
Ĉe kiu Mars', Neptuno serve staris. 
Silentu do, antikva Muzo kanta, 


Eksonos glor', pli alten leviĝanta! 


96. 


KAMELO KAJ PULO. 
(Fablo.) 


Em uma longa jornada 


Em camelo mui carregado. 
——|—-|--|—- 


Dum tre longa tag" somera 
La kamelo, tro ŝarĝite, 
Foje vokis, lacigite: 


— „Ho, la ŝarĝo malmodera!“ 


Aŭdis ĝin fraŭlino pulo, 

Kaj respondis fiersente: 

— „Trankviliĝu, mi momente 
Liberigos vin, karulo, 


De Г pezaĵo tro premanta; 


Jen mi saltas for el selo!“ 
Tiam diris la kamelo: 


— »Dankon, moŝto elefanta!“ 


XXIII. 


Provenca. 


97. 


MIA KORO. 
(El ,La Miougrano* de Théodor Aubanel.) 


АЛ! se moun cor avié d'alo, 
"Sus toun cóu, sus toun espalo. 


-—-|—-i1-C1— 


Se estus mia kor' flugila, 
Al via kolo, blanke-brila, 
Ĝi flugus kiel flam', 


Kaj en orelon, karulino, 
Al vi rakontus ĝi sen fino 
Miraĵojn pri la am'. 


Se estus mia kor' flugila, 
Al via Биё, koral'-simila, 
Ĝi flugus, kanari', 


Per kisoj vin karesus kante, 


Sur via buŝo, silentante, 


Ekdormus fine ĝi. 


Kor' senflugila estas mia! 
Ĝin premas vintro la glacia; 
Do vi varmigu ĝin! 


En manojn prenu ĝin favore, 
Rigardu: ŝafideto plore, 
Karese kaŝas sin! 

XXIV. 


Rumana. 


98. 


RODIKA. 
(El Basile Alecsandri.) 


Purtând cofila cu apa rece 
Pe ai sei umeri albi, rotunjori. 


56 


—- [е |! —- |42 
Portante kruĉon kun akvo freŝa, 

Sur blanka ŝultro, kun flor' en har', 

Juna Rodika paŝas jen gaje 


Al soifanta la semantar'. 


Rapide ĉiuj saltas renkonte, 
Vokas: „Rodika, ho karulin, 
Ĉar vi alportis la plenan kruĉon 


Viaj deziroj plenumu sin! 


Kiam aŭtune vi edziniĝos, 

Paŝu sur floroj en hejm-trankvil': 
En via domo tab? estu plena, 

La brusto iĝu idet'-lulil'!* 


lli, trinkinte akvon el kruĉo, 
Ŝin ĉirkaŭsemas bene per gren’, 
Rodika ridas kaj forkurante, 


Grenon el haroj forskuas jen. 


XXV. 


Rusa. 


99. 


FINITA LABORO. 
(E! Aleksandr Pu$kin.) 


Mig vajdjelennyj nastał. Akonĉen moj trud mnogoletnij. 
Ctoj njepanjatnaja grustj tajno trjevojit mjenja? 


Venis moment' dezirita. Laboro multjara finiĝis. 


Kial per stranga malĝoj’ maltrankviliĝas la kor’? 


Ĉu mi, la verkon fininte, nun staras dungat’ malnecesa, 


Jam pagita por ĝi? fremda al nova labor’? 


Aŭ mi domaĝas laboron, silentan kunulon de 1 nokto, 


Anon de l’ hejma diar’, anon de Г ora Aŭror'? 


100. 


PRINCIPOJ. 
(El Aleksej Tolstoj.) 


Kol lubitj, tak bjez razsudku, 
Kol grazitj, tak nje na ŝutku 


—~|—~I-~I= 


Se ekami, per potenco; 
Se minaci, en intenco; 
Se insulti, en varmego; 


Se ekbati, per fortego. 


Se disputi, kun sincero; 
Se stariĝi, pro afero; 
Se pardoni, per animo; 


Se festeni, jam sen limo! 

101. 


AMA SENTO. 


(Popola kanto.) 


Вүіј mojet, ĉio my razajdjomsja, 
Г ĉio nas raztuéit sudjbà. 


-—- | -—- | vio) 


La sorto nin eble disigos, 
Se estas la volo de DE; 
Vin eble eĉ tio ridigos, 


Ke kara mi estis al vi. 


Sed kiam min ami vi ĉesos, 
Alia fortiros vin sent, 
Neniam mi vin ekforgesos, 


Por tiu feliĉa moment'. 


Foriĝos de mi mia forto, 
Kaj igos sopiro al vi 
Suferi la batojn de 1 sorto, 


Estingos spiriton en mi. 

Sed kiam eĉ vivi mi ĉesos, 
Cirkaŭos min tomba silent’, 
Neniam mi vin ekforgesos 


Por tiu feliĉa moment. 


Kaj tiam vi min rememoros, 
Vizitos la tombon de mi, 
Kaj jam tro malfrue vi ploros 


Kaj velkos kaj iros post mi. 


Se Dio ĉielon permesos, 
Aŭ punos infera turment, 
Neniam mi vin ekforgesos 


Por tiu feliĉa moment'! 

XXVI. 


Serba-Kroata. 


102. 


MORTO DE PATRINO DE JUGOVIĈOJ. 
(Heroa popolkanto.) 


Mili Boze ĉuda velikoga! 
Kad se sleZe na Kosovu vojska. 
=el ~~I -o) 
| —~ | —) 

Kara Dio de l' miraklo granda! 

Kiam sur Kosov' armeo falis, 

Kaj en la armeo naŭ Jugidoj, 

Deka vi, maljuna Jug-Bogdano, 

Dion petis Jugidoj-patrino, 

Ke al ŝi li donu falk-okulojn 

Kaj de cignoj la blankajn flugilojn, 

Ke forflugu $i al kamp' Kosova 

Kaj ekvidu siajn naŭ Jugidojn 

Kaj maljunan dekan Jug -Bogdanon. 

Ŝian preĝon Dio elatiskultis: 

Kaj al ŝi li donis falk-okulojn 

Kaj de cignoj la blankajn flugilojn. 
Flugas $i al kampo de Kosovo, 

| Trovas $i malvivajn naü Jugidojn, 
| Dekan la maljunan Jug-Bogdanon; 
| Super ili пай batalajn lancojn, 
Kaj naü falkojn sur €i tiuj lancoj, 
| Cirkaü lancoj naŭ bonajn ĉevalojn, 
| Apud ili naŭ kruel-leonojn. 

Kaj ekhenis naŭ bonaj ĉevaloj, 
Kaj ekmuĝis naŭ kruel-leonoj, 
Kaj ekkriis laŭte naŭ ĉasfalkoj; 
Sed patrino estis hardokora, 


Ke de l' kor' eĉ larmon ŝi ne ploris. 


Sed ŝi prenis naŭ kruel-leonojn". 
Kaj ŝi prenis same naŭ ĉasfalkojn 


| Kaj revenis al kortego blanka. 


“= 


| Jen de malproksime bofilinoj 
| Sin ekvidis kaj renkonten iris. 
Ka 


| Kaj eploris пай malgrandaj orfoj, 


ekĝemis plore naŭ vidvinoj, 


“e 


| Kaj ekhenis пай bonaj ĉevaloj, 
Kaj ekmuĝis naü kruel-leonoj, 
Kaj ekkriis laŭte naŭ ĉasfalkoj, 
Sed patrino estis hardokora, 
Ke de Г Ког eĉ larmon ŝi ne ploris. 


214 


Kiam estis nokte mezonokto 

Kaj ekhenis blankĉeval' Damjana, 
La patrin' demandis Damjaninon: 
„Bofilino, ho Damjanedzino, 

Kial henas blankĉeval' Damjana? 
Ĉu malsatas li tritikon blankan, 
Aŭ soifas li akvon el Zveĉan?“ 
Kaj rediris la Damjanedzino: 
„Bopatrino, ho patrin' Damjana, 
Ne malsatas li tritikon blankan, 
Nek soifas li akvon el Zveĉan, 
Sed lin Damjan kutimigis manĝi 
Ĝis meznokt' avenon delikatan, 
Post meznokt' vojaĝi sur la strato; 
Do funebras li sinjoron sian, 

Ke ne portas lin sur sia dorso. 
Sed eĉ nun patrino hardokora 


De la koro larmon ne ellasis. 


Kiam en mateno tag' heliĝis, 

Jen alflugas du korvoj, la nigraj, 
Sangaj estas ĝis al ŝultr' flugiloj, 
Kaj la bekojn kovras blanka ŝaŭmo. 
lli portas manon de heroo, 

Kaj sur mano estas ringo ora; 

Ili jetas ĝin al brust' patrina. 


Prenas manon Jugidoj-patrino 

Kaj ŝi turnas kaj returnas ĝin. 
Kaj ŝi vokas la Damjanedzinon: 
„Bofilino, ho Damjanedzino, 

Ĉu rekonas vi ĉi tiun manon?“ 
Ekparolas Damjana edzino: 
„Bopatrino, Damjana patrino, 
Tio estas man' de nia Damjan, 
Ĉar, patrino, mi rekonas ringon; 
Edziniĝis mi per tiu ringo. 
Prenas manon patrino Damjana 
Kaj ŝi turnas kaj returnas ĝin, 
Kaj ŝi murmuretas al la mano: 
„Mia mano, verda mia pomo, 
Kie kreskis vi kaj kien falis? 
Vi elkreskis jen ĉe mia brusto, 
Kaj vi falis sur Kosovan kampon“. 


Jen ŝi diris, animon elspiris. 


103. 


LA KVAR FONTOJ. 
(El Petar Preradovic.) 


Usred polja Kosova 


Cetir vrela izviru. 
| || 


Meze de Kosova kampo 
Fontoj kvar el tero ŝprucas: 
Blanka lakt' el unu fluas, 
Ruĝa vino el la dua, 

Tria estas sange-ruĝa, 
Klaran akvon donas kvara. 
Jen migrant! ĉe fontoj haltas 
Kaj demandas li unuan: 

— „Kial fluas vi per lakto?“ 
— Por idaron vian nutri! 
Kaj demandas li la duan: 

— „Kial vino vin ruĝigas?“ 
— Por fortigi vian koron! 
Kaj demandas li la trian: 

— „Кіа! vi per sango ŝprucas?“ 
— Por flamigi vin al venĝo! 
Li demandas fonton kvaran: 
— „Kial akvon vi fluigas?“ 


— Por forlavi vian honton! 

XXVII. 
Slovaka. 


104. 


KONSOLO. 
(El Svetozar Hurban Vajansky.) 


Miloval som dievĉa, 
Malo sive oĉi. 


Griz-okulojn havis 
Mia amatino; 

Ŝi preferis iĝi 

De ĉasist' edzino. 
Ploris mi maldolĉe, 
Ploris senkonsole, 
Ke la griz-okuloj 


Trompis min petole. 


Tamen, ĉar malbona 
Estas ŝi edzino, 
En kantet? konsolon 


Trovas mi en fino. 


Dum edzin' pekema 
Edzon kor-turmentas, 
Pro kanteto mia 


Vi amuzon sentas. 

XXVIII. 
Slovena. 


105. 


KOMENCO DE SERENADO. 


(El Francisko PreSeren.) 


Luna sije, 
Kladvo bije. 
— | — — 
E 
Jen sonoro: 
Nokta horo — 


Sur ĉielo 


Brilas lun”. 


Nova sento, 
Kor-turmento, 
Min ne igas 


Dormi nun. 

106. 


TRI AMATINOJ. 
(Popola kanto.) 


Jaz "mam pa ljubce tri, 
Vse tri bogate. 
-—-|—-|— 
— | i—i 
El amatinoj tri, 
Ĉiu gracia, 
Arĝenton havas $i, 


Oron alia. 


Ringeton havas ŝi, 
Perlojn alia, 
Korsaĵon sur tali' 


Portas la tria. 


Plej junan prenus mi 
Ĉiam prefere, 
Ĉar amas tiu ĉi 


Min plej sincere. 


XXIX. 
Sveda. 


107. 


ONDOJ. 
(El K. A. Nikander.) 


Mitt lif ёг en vag, 
Som róres en tid. 
—— =: 
La vivo, la mia, 
Jen ondo en movo, 
Dum forte ĝin skuas 


De ventoj ekblovo. 


Sed jen kvietiĝis 
La maro momente; 
La ondo ĉe l bordo 


Ekdormas silente. 


Ĝi kuŝas trankvile, 
Sin kvazaŭ ne movas, 
Kaj tamen ĝi vibras 


Kaj tie sin trovas. 


La ondo, guteto 
En maro de Г mondo, 
Ĝi ankaŭ rebrilas 


Per ora sunrondo. 

XXX. 


Ukraina. 


108. 


LA SORTO. 
(El Taras Ŝevĉenko.) 


Je na svitji dola, 
A /íto jeji znaje? 
w | a 


Ekzistas la sorto — 
Sed kiu дїп konas? 
Ekzistas libero — 


Gin kiu disponas? 


En mond' estas homoj, 
Disjetas moneron, 
Kaj ŝajne regante, 
Ne konas liberon, 


Nek sorton, nek forton... 


109. 


HOMOJ NOMAS MIN FELIĈA. 
(Popola kanto.) 


Kaĵutj lude ŝĉom $6astyva 
Ja z toho smijusja. 


[| === [= 


Homoj nomas min feliĉa, 
Mi pro tio ridas, 
Ĉar kaŝitan mian ploron 


lli ja ne vidas. 


Malfeliĉa de naskiĝo 
Restos mi ĝis morto. 
Kial naskis vi, patrino, 


Min por tia sorto! 

110. 


EL HEJM' FORDONIS MIN PATRINETO. 


(Popola kanto.) 


Oddata mene moja matinka 


Ta na éujuju storononjku. 


El hejm' fordonis min patrineto 

Al fremdaj homoj, en fremda land'; 
Kaj ŝi proponis, kaj ŝi ordonis, 
Sep jarojn resti for, 


Sep jarojn resti for! 


FINO. 

ENHAVO. 


Poemoj originalaj. 


La tagiĝo 

Saluto el Varsovio 
La reveno de 1' filo . 
Al la Semanto 
Jubilea kantato 

Sur unu kordo 


Tradukoj el diversaj lingvoj. 


I. Angla. 


Sonoriloj de vespero (El Moore) 
La renkonto de ŝipoj (El Moore) 
La lasta rozo (El Moore) . , 
Sago kaj kanto (El Longfellow) 
La pluva tago (El Longfellow) 
Excelsior (El Longfellow) . 

Regu ondojn (El Thomson) 

La silentaj voĉoj (El Tennyson) 


11. Bohema. 


La kroneto (El Kralodvora a geskripto) 
Printempa kanto (El Vrchlicky) . 


o 
= 
©) сл ос 02 


Ouen 


IIl. Bulgara. 
Saluto al Balkanoj (El Slavejkov) 
IV. Dana-Norvega. 
Elekto (El Björnson) 
La nevidebla fioro (El Ibsen) 
V. Finna. 

La funebro de patrino (El „Kalevala“) 

VI. Flandra-Holanda. 
La Flandra leono (El Peene) 


VII. Franca. 
Rano kaj bovo (El La Fontaine) . 
Korvo kaj vulpo (El La Fontaine) 
Cikado kaj formiko (El La Fontaine) 
La papilio (El Lamartine) . 
La tombo kaj la rozo (El V. Hugo 
La rompita vazo (El S. Prudhomme) 
Aŭtuna kanto (El Verlaine) : 
Demandoj (El Laforgue) . 


VIII. Germana, 
La reĝo de elfoj (El Goethe) 
La elfreĝo (El Goethe) : 
Trovita (El Goethe) 
Ruĝobuŝa knabineto (El Heine) 
Saluto al maro (El Heine) | 
Al la vespera stelo (El "Ашер А 
Embaraso (Kanteto). Я 
IX. Greka antikva. 
Prometeo katenita (El Ajshilos) 
Strofo pri amo (El Eüripides) 
X. Greka nova. 
La blondulino (El Solomos) 
ХІ. Hispana. 
La arbo de l' espero (El Rosa) 
XII. Hungara. 
Patriota kanto (El Petofi). 
XII. Itala. 


La interna zorgo (El Metastasio) 
Mia estrino (El Dante) А 
Кога enuo (Ario de Giordani) 

La morto de Julia (Ario de Danza) 


XIV. Japana. 
Uta-Kantoj Р 5 : 
XV. Kartvela. 
Edziĝa kanto (El Pŝavala). 


XVI. Kataluna. 


La ĝardeno de Hesperidoj (El Verdaguer) 


XVII. Latina. 


Monumento (El Horatius) . 

Pereemo (El Seneca) 

Amikeco (El Ovidius) : А 

Virina konstanteco (El Catullus) . 
XVIII. Litova. 


Kiam estis mi junulo (Popola kanto) 
La korvo (Popola kanto) : 

. XIX. Luzica. 
Al Luzicujo (El Ciŝinski) 

XX. Pola. 

Konsilo (El Krasicki) 
Laboru (El Brodzinski) Я А 
Kozako en stepo (El Malczewski) 
Sopiro al patrujo (El Mickiewicz) 
Tri Budrisoj (c1 Mickiewicz) 


Sinjorino Twardowska (El Mickiewicz) . 


Himno (El Stowacki) 

En Svisujo (El Słowacki) . 

Patro de pestuloj (El Stowacki) 
Al la virino (El Krasinski). ; 
Angelet' ай diableto (El Odyniec) 
Svatita junulino (El Zaleski) 


Kiel rompita vente arbeto (El Wolski) ` 


Supren flugi volus mi (El Wolski) 
Kial en horo soleca (El Wolski). 
Bruas pinoj sur deklivo (El Wolski) 
La destino (El Zmichowska) Е 
Ensorĉita rondo (El Zmichowska) 
En la valo (El Dalman) ; è 
Fabletoj por infanoj (El Jachowicz) 
La viburno (El Lenartowicz) А 
Vana plendo (El zn) Ё 
Cielarka fabelo (El Asnyk) 

Al la virino (El Konopnicka) ; 
Sur la Jungfrau (El Konopnicka) . 
Stat (El Konopnicka) е 5 


76. 


De kiam estos vi edzino (El Tetmajer. 


77 —82. Libroj de profetoj (El Lange) 


83. 
84. 
85. 
86. 
81. 
88. 
89. 
90. 
91. 
92, 
9J. 


94. 


95. 
96. 


97. 
98. 


99. 
100. 
101. 


102. 
103. 


104. 


105. 
106. 


107. 


108. 
109. 
110. 

Vi estas kiel aüroro (El Jankowski) 
Kanto pri vento (El Belmont 
Prometeo (El Różycki) 

Averto (El Kotarbiński) 

Frata paro (Kanteto) А 

La kozako (Popola kanto) 

Ebenigu vi (Po BOS kanto) 

Ho viburneto (Popola kanto) 
Macjek Popola kanto) 

Donu min al Janko (Popola kanto) 
Fajreligu hufumetoj (Popola kanto) 


ХХІ. Pola-kaŝuba. 


Dediĉo al Kraszewski (El Derdowski) . 


XXII. Portugala. 


Komenco de Luziadoj (El Camóes) 
Kamelo kaj pulo (Fablo) . Р 


XXII. Provenca. 
Mia koro (El Aubanel) 
XXIV. Rumana. 
Rodika (El Alecsandri) 
XXV. Rusa. 


Finita laboro (El Puŝkin) . 
Principoj (El Tolstoj) 
Ama sento (Popola kanto) 


XXVI. Serba-Kroata. 


Morto de patrino (Heroa popolkanto) . 


Kvar fontoj (El Preradoviĉ) 

XXVII. Slovaka. 
Konsolo (El Vajansky) 

XXVIII. Slovena. 
Komenco de Serenado (El Preŝeren) 
Tri amatinoj (Popola kanto) 

XXIX. Sveda. 

Ondoj (El Nikander) А 
ХХХ. Ukraina. 


La sorto (El Ŝevĉenko) 
Homoj nomas min (Popola kanto) 
El hejm' fordonis ы) kanto) 

